Parlament pensiya qanununu yenilədi – Novator.az\nMartın 10-da Milli Məclis “Əmək pensiyaları haqqında” qanunda dəyişikliklərə səs verib. Layihə qanunun 22 maddəsinə 98 dəyişikliyi nəzərdə tutur.\nYaşa görə əmək pensiyasının təyin edilməsi şərtlərində dəyişikliyə əsasən, 63 yaşına çatmış kişilərin və 60 yaşına çatmış qadınların fərdi hesabına sığorta hissəsində qeydə alınmış pensiya kapitalı əmək pensiyasının minimum məbləğindən az olmayan pensiya təminatına imkan verdikdə sığorta stajından asılı olmayaraq, bu pensiya təminatına imkan vermədikdə isə azı 25 il sığorta stajı olduqda (2017-ci il yanvarın 1-dək yaşa görə əmək pensiyası təyin edilmiş şəxslər istisna olmaqla) yaşa görə əmək pensiyası hüququ var.\nYeniliyə əsasən, kişilər və qadınlar üçün pensiya yaşı 65-ə qaldırılır. Lakin bu müddət mərhələli şəkildə tətbiq olunacaq. Kişilər üçün nəzərdə tutulan 63 yaş həddi 2017-ci il yanvarın 1-dən başlayaraq 2021-ci il yanvarın 1-dək, qadınların yaş həddi 2017-ci il yanvarın 1-dən başlayaraq 2027-ci il yanvarın 1-dək hər il 6 ay artırılacaq.\nƏlilliyə görə əmək pensiyasının təyin edilməsi şərtlərində dəyişikliyə əsasən, əlilliyə görə əmək pensiyası I qrup əlillərə ümumilikdə sığorta stajı 5 ildən az olmamaq şərti ilə, əmək qabiliyyətli yaş dövrünün hər tam ili üçün 4 ay sığorta stajı olduqda təyin edilir. II və III qrup əlillərə əlilliyə görə əmək pensiyası fərdi hesabın sığorta hissəsində qeydə alınmış pensiya kapitalı əmək pensiyasının minimum məbləğindən az olmayan pensiya təminatına imkan verməsi şərti ilə, bu maddədə göstərilən sığorta stajı olduqda təyin edilir.\nAilə başçısını itirməyə görə əmək pensiyasının məbləği maddəsində yeniliyə əsasən, ailə başçısını itirməyə görə əmək pensiyasının sığorta hissəsinin əmək qabiliyyəti olmayan ailə üzvlərinin hər birinə düşən məbləği əlilliyə görə əmək pensiyasının sığorta hissəsinin hesablanması mexanizminə uyğun olaraq hesablanmış məbləğin əmək qabiliyyəti olmayan ailə üzvlərinin sayına bölünməsi yolu ilə müəyyənləşdirilir. Əmək qabiliyyəti olmayan ailə üzvlərinin ailə başçısını itirməyə görə əmək pensiyalarının ailəyə düşən ümumi məbləği əmək pensiyasının minimum məbləğində aşağı olduqda həmin məbləğə çatdırılmaqla ödənilir.\nNovator.az bildirir ki, qanuna minimal pensiya məbləği elementi daxil edilir. Pensiyanın hesablanması zamanı vətəndaşın almalı olduğu pensiyanın məbləği minimal pensiya məbləğini keçirsə, o zaman iş stajından asılı olmayaraq ona pensiya təyin ediləcək. Əks halda iş stajına baxılacaq. İşçinin 25 illik iş stajı varsa, ona minimal pensiya təyin olunacaq.


Dərsin tərbiyəedici məqsədlərinə diqqət yetirilməlidir\nMüasir dövrdə məktəbin qarşısında duran əsas vəzifə fəal vətəndaş yetişdirmək olduğundan və bu vəzifənin həlli məktəbdə daha çox tərbiyə işi aparılmasını tələb etdiyindən hər bir dərsin tərbiyəedici məqsədlərinin reallaşdırılmasına xüsusi diqqət yetirilməlidir. Bunu nəzərə alaraq mən dərslərimdə təlim vəzifələri ilə yanaşı tərbiyə vəzifələrinin də yerinə yetirilməsinə, keçilən hər bir mövzunun şagirdlərin tərbiyəsində iz salmasına çalışıram. I sinifdə keçdiyim "açıq dərs"də bu sahədəki təcrübəmi öz məktəbimizdən və rayonumuzun digər tədris ocaqlarından olan həmkarlarımla bölüşdüm və onlar dərsimdən, xüsusən də dərsin tərbiyəedici vəzifəsini reallaşdırmaq üçün aparılmış işdən razı qaldılar.\nAna dilindən apardığım "açıq dərs"in mövzusu "Xocalı faciəsi" idi. Təlim məqsədlərini mövcud standartlara uyğun olaraq belə müəyyənləşdirmişdim.\n- Mətndəki əsas fikri şagirdlərə şüurlu şəkildə mənimsətmək;\n- Öyrəndiyi yeni sözlərdən nitqdə istifadə etmək;\n- Mətni sürətli oxumaq.\nTərbiyə vəzifəsi isə şagirdlərdə torpağa, Vətənə məhəbbət, düşmənə nifrət hissi aşılamaq idi.\nHəyat bilgisi, təsviri incəsənətlə inteqrasiya əsasında qurduğum dərsdə kollektiv iş formasından, müzakirə, klaster, Venn diaqramı üsullarından istifadə etdim.\nÖncə lövhədə müharibəni əks etdirən şəkillər asıldı, Xocalı faciəsinə aid kadrlar göstərildi. Sonra şagirdlərə şəkillər və kadrlara dair öz fikirlərini bildirmək tapşırıldı. Sinfə aşağıdakı suallarla müraciət etdim:\n- Uşaqlar, bu səslər, şəkillər sizə nəyi xatırladır?\n- Görəsən, bu insanların günahı nədir?\n- Bu hadisələri törədən kimlərdir?\n- Onlar bizdən nə istəyirlər?\nŞagirdlərin cavabları dinlənildikdən sonra Xocalı faciəsi haqqında məlumat verdim. Mətn oxundu və şagirdlər mətndə rast gəldikləri yeni sözlərin mənasını izah edərək cümlə içərisində işlətdilər.\nTədqiqat sualı qoyuldu: Müharibə hansı fəsadları törədir?\nŞagirdlərin fərziyyələrini dinlədim, bir neçə fərziyyə yazı lövhəsində qeyd olundu. Onlar üzərində iş nəticəsində bütün şagirdlərin bu barədə fikirləri müəyyənləşdirildi.\nLövhədən müharibəni, qələbəni əks etdirən iki şəkil asaraq şagirdlərə müraciət etdim:\n- Birinci şəklə baxanda nə üçün insanlar kədərlənir?\n- Müharibə nələrə son qoyur?\n- O, ətraf aləmə necə təsir edir?\nŞagirdlərin fikirləri klaster üsulu ilə lövhədə qeyd olundu. Aydın oldu ki, müharibə zamanı üzlərə kədər qonur, torpaqlar zəbt olunur, evlər dağıdılır, yandırılır, kənd təsərrüfatına ziyan dəyir, uşaqlar yetim qalır, təbiət korlanır.\nSonra 2-ci şəkil üzərində iş apardım. Uşaqlar şəkildə insanların sülhü qeyd etdiyini bildirdikdən sonra sülhün nəticəsi barədə diskussiya getdi. Qeyd olundu ki, sülh zamanı əmin-amanlıq olur, insanlar sevinir, təbiət gözəlləşir, hər yer abad olur.\nCavablar Venn diaqramında müqayisə olundu. Beləliklə, şagirdlər müharibələrin çox pis hadisə olduğu fikrinə gəldilər, onlarda müharibələrə və onu törədənlərə nifrət hissi yarandı. Sonra Xocalı faciəsi haqqında şagirdlərə geniş məlumat verib, soyqırımının nəticələrini əks etdirən statistikanı onların nəzərinə çatdırdım.\nMövzu ətrafında müzakirə oldu. Məlumatın müzakirəsi aşağıdakı suallar üzrə aparıldı.\n- Nə üçün bu faciə baş verdi? O nə vaxt olub?\n- Onu törədən kimlər idi?\n- Müharibə ilə sülhün fərqi nədir?\n- Bu gün torpaqlarımızı kimlər qoruyur?\n- Sən torpaqlarımızı necə qoruyarsan?\n- M.İbrahimov, F.Əhmədov kimdir?\n- Onlar nə üçün şəhid olublar?\n- Bu torpaqlar və şəhidlərimiz haqqında düşünəndə hansı hissləri keçiririk?\nDaha düzgün variantlar müzakirə olundu. Şagirdlərin bilikləri meyarlara əsasən qiymətləndirildi.\nDərsin nəticələrinin çıxarılması mərhələsində şagirdlərə Azərbaycan haqqında qısa məlumat verdim. Yadelli işğalçıların daim torpaqlarımızda gözü olduğu qeyd olundu. Bildirildi ki, Azərbaycanın igid oğulları torpaqlarımız uğrunda daim vuruşmuş, onu düşmənə verməmişlər. Bu qədim dövrlərdə də belə olub, indi də belədir, hər zaman da belə davam edəcək. Biz əminik ki, itirilmiş torpaqlarımız sülh yolu ilə, lazım gələrsə müharibə yolu ilə də olsa geri qaytarılacaq, günahsız insanlarımızın qanı yerdə qalmayacaq.\nXocalı faciəsində həlak olanların əziz xatirəsi bir dəqiqəlik sükutla yad olundu. Yaradıcı tətbiqetmə üçün şagirdlərə Xocalıya aid şəkil çəkmələri tapşırıldı. Beləliklə, dərsin tərbiyəedici məqsədinə - şagirdlərdə düşmənə qarşı nifrət hissinin yaradılması, onlarda vətənpərvərlik hissinin gücləndirilməsinə nail olundu.\nUcar şəhər 2 nömrəli məktəbin


Qırx kiloqrama yaxın narkotik vasitə aşkarlanıb Ayna.az\nQırx kiloqrama yaxın narkotik vasitə aşkarlanıb\nQeyd olunan faktlar üzrə əməliyyat-istintaq tədbirləri davam etdirilir\n20 dekabr tarixində Dövlət Sərhəd Xidmətinin Sərhəd Qoşunlarının “Göytəpə” sərhəd dəstəsinin xidməti ərazisində Biləsuvar rayonunun Ağalı kəndi yaxınlığındakı sərhəd zastavasının xidməti sahəsində İran İslam Respublikasından Azərbaycan Respublikasına doğru hərəkət edən 2 nəfər naməlum şəxsin hərəkəti sərhəd naryadı tərəfindən müşahidə edilib.\nAYNA-ya Dövlət Sərhəd Xidmətinin Mətbuat Mərkəzindən verilən məlumata görə, sərhəd naryadının “dayan” əmrinə tabe olmayan sərhəd pozucularına qarşı silahdan havaya xəbərdarlıq məqsədilə atəş açılıb, lakin sərhəd pozucuları əllərindəki çantanı əraziyə ataraq havanın qaranlıq və ərazinin kolluq olmasından istifadə edərək geriyə qaçıblar.\nHəmin ərazi dərhal qapadılaraq axtarış tədbirləri keçirilib, nəticədə 2 ədəd çanta içərisində ümumi çəkisi 13 kq narkotik vasitə (1 kq 355 q “marixuana”, 6 kq “heroin”, 4 kq 265 q “metamfetamin”, 1 kq 340 q “tiryək” və 990 ədəd “Preqabalin - 150”, 300 ədəd “Tramadol FM-40” markalı həbb) aşkar olunaraq götürülüb.\n23 dekabr tarixində Dövlət Sərhəd Xidmətinin Sərhəd Qoşunlarının “Lənkəran” sərhəd dəstəsinin xidməti ərazisində Astara rayonunun Züngüləş kəndi yaxınlığındakı sərhəd zastavasının xidməti sahəsində İran İslam Respublikasından Azərbaycan Respublikası istiqamətində qaçaqmalçılar tərəfindən dövlət sərhədindən narkotik vasitələrin keçirilməsinin qarşısı alınıb. Nəticədə hadisə yerində 24 kq 765 q narkotik vasitə (4 kq 065 q “heroin”, 20 kq 700 q “tiryək”) aşkar olunaraq götürülüb.\nMüəllif: Ayna.az 27 Dekabr 2019 15:09\n27 Dekabr 15:09 Xəbərlər\nXocalı həqiqətləri ilk dəfə Avropa teleməkanında nümayiş olunacaq\nƏliyev Ərdoğana zəng edib\nPrezident və xanımı Xocalı abidəsini ziyarət edib


AzTU-da tələbələrə sahibkarlıq fəaliyyəti üzrə maarifləndirici görüş keçirilib » Zirvə.info | "ZİRVƏ" İnformasiya Mərkəzi\nAzTU-da tələbələrə sahibkarlıq fəaliyyəti üzrə maarifləndirici görüş keçirilib\n2017-ci il noyabrın 21-də "BOSSON" MMC şirkətinin baş meneceri Nadir Kazımov Azərbaycan Texniki Universitetində olub və universitetin yuxarı kurs tələbələri ilə görüşüb.\nTədbirdə iştirak edən AzTU-nun prorektoru İsa Xəlilov çıxışında belə tədbirlərin tələbələrin gələcək karyerasına böyük təsir edəcəyini vurğulayıb.\nProrektor sahibkarlıq fəaliyyətinin cəmiyyət üzvlərinin şəxsi gəlir və ya mənfəət əldə etməyə yönəldilən bir fəaliyyət olduğunu bildirərək qeyd edib ki, bu sahədə də insan zəkası əsasdır. Professor tələbələrə bu sahədə də özlərini sınamağı tövsiyə edib.\nSonra Nadir Kazımov sahibkarlıq nə deməkdir, sahibkar olmaq istəyirsənsə nəyə hazır olmalısan, ümumiyyətlə sahibkarlıq fəaliyyəti haqqında tələbələrə geniş məlumat verib. Çıxışda qeyd olunub ki, sahibkarlıq fəaliyyəti şəxsin müstəqil surətdə həyata keçirdiyi, əsas məqsədi əmlak istifadəsindən, əmtəə satışından, işlər görülməsindən və ya xidmətlər göstərilməsindən mənfəət götürülməsi olan fəaliyyətdir. Bu fəaliyyətlə məşğul olanlara isə sahibkar deyilir. Ümumiyyətlə sahibkar olmaq istəyinin bir neçə səbəbləri var: pul qazanmaq, ictimai rifaha töhfə vermək, öz fəaliyyət sahəsində ”İmperiya” yaratmaq, azad fəaliyyət göstərmək, cəmiyyətdə özünü təsdiq etmək və s.\nDaha sonra tələbələri maraqlandıran bütün sualları Nadir Kazımov cavablandırıb.\nTədbirin keçirilməsində məqsəd tələbələrin sahibkarlıq sahəsində maarifləndirilməsidir.


Yer kürəsində altıncı kütləvi məhvolma prosesi artıq işə düşüb » Teref.az\nYer kürəsində altıncı kütləvi məhvolma prosesi artıq işə düşüb\nHavay Universitetinin alimlərinin aparmış olduqları tədqiqatlara əsasən canlıların altıncı kütləvi məhv olma prosesi artıq işə düşüb.\nTeref.Az technote-yə istinadən xəbər verir ki, Yer kürəsindəki heyvanların bioloji müxtəlifliyinin kəskin şəkildə azalması buna işarə edir. Lakin digər alimlər bu cür fikir ilə razı deyillər. Havay Universitetinin alimlərinin fikirlərinə əsasən bunun əsas səbəbi ondadır ki, heyvanların məhv olmaları təhlükəsinin qiymətləndirilməsində yalnız məməlilər və quşlar nəzərə alınır. Bu halda onurğasızlar sinifinə daxil olan heyvanlar kənarda qalırlar. Havay Universitetinin alimləri bildiriblər ki, Yer kürəsindəki heyvanların bioloji müxtəlifliyinin kəskin şəkildə aşağı düşməsi altıncı kütləvi məhv olma prosesinin işə düşməsinə işarə edir.\n"Bir çox növün məhv olması və əksər heyvan ilə bitki saylarının azalması artıq çox yaxşı məlumdur. Lakin bəzi alimlər bunun altıncı kütləvi məhv olma prosesinə işarə etməsi fikri ilə razı deyillər. Çünki problemlərin qiymətləndirilməsi zamanı əsas diqqət məməlilərə və quşlara ayrılır. Planetdəki əsas bioloji müxtəlifliyi təqdim edən onurğasızlar sinifi isə nəticədə diqqətsiz qalır" - deyə alimlərdən biri qeyd edib.


Pashinian yüzgünlük yürüşü planlaşdırır\n2021, 24 İyun, Cümə axşamı, Bakı vaxtı 02:12\nErmənistanın baş naziri Nikol Pashinian sabah – avqustun 17-də Yerevandakı Respublika meydanında mitinq və yürüş keçirməyi planlaşdırır.\nTədbirlər Pashinian-ın baş nazir postunda 100 gününün bitməsi münasibətilə nəzərdə tutulur.\n“Düşünürəm ki, sabah Respublika meydanına Yerevanın rayonlarının birindən yürüşlə gələk, inqilab günlərində etdiyimiz kimi. Siz necə fikirləşirsiz?” – Pashinian bu gün Facebook səhifəsində yazıb.\nErmənistanın keçmiş prezidenti Serzh Sarkisian apreldə küçə etirazları nəticəsində baş nazir postundan getməli oldu. Nikol Pashinian mayın 8-də baş nazir seçildi. Bundan sonra hökumət korrupsiyayla mübarizəyə başlayıb.\n“ƏSAS VƏZİFƏMİZİ YERİNƏ YETİRDİK”\n“Hökumətimizin fəaliyyətinin 100 günü tamam olan kimi yeni etapa daxil oluruq, bunun əsas mənası islahatların sürətləndirilməsidir”, – AzadlıqRadiosu-nun erməni xidmətinin məlumatına görə, Pashinian bunu bu gün hökumətin iclasında əvvəlində deyib.\nYerevanda hökumətə qarşı etirazlar, 8 may, 2018-ci il\n“Hökumətimizin 100 günü ərzində əsas vəzifəmizi yerinə yetirdik – ölkədə həyatın normal axarını, inqilabdan sonrakı dönəmdə iqtisadiyyatın normal, fasiləsiz inkişafını təmin etdik. Fikrimcə, yüzgünlük perioddan sonra yeni mərhələyə giririk və əsas məqsəd islahatların sürətləndirilməsidir, yəni sürətli və səmərəli islahatlar aparmaqdır ki, ölkə və iqtisadiyyat üçün yeni, ikinci nəfəs açılsın, büdcə müzakirələri kontekstində konkret perspektivləri, nəticələri müəyyənləşdirə bilək”, – baş nazir deyib.\nPashinian ümidini bildirib ki, bu 100 gün ərzində toplanmış vəsait və enerji onlara bütün tapşırıqları səmərəli həll etmək imkanı verəcək.\nPashinian hakimiyyətə gələndən sonra korrupsiyayla mübarizə çərçivəsində bir sıra həbslər gerçəkləşdirilib. Keçmiş prezident Serzh Sarkisian-ın bir neçə yaxın qohumuna qanunsuz yolla varlanma ittihamı irəli sürülüb.\nKeçmiş prezident Robert Kocharian 2008-ci ildə prezident seçkisindən sonrakı zorakı hadisələrlə əlaqədar saxlansa da, sonradan məhkəmənin qərarıyla azadlığa buraxılıb.


Ucuz Marsa Alama aviabiletlər - bütün Marsa Alama teyyare bileti qiymətləri | Trips\nMarsa Alama aviabiletlər\nMarsa Alama biletlər\nMarsa Alama aviabiletləri əvvəldən almaq yaxşıdır. Beləliklə, Siz səfərin vaxtını optimal hesablaya, cədvəlinizi tərtib edə, işdən nə qədər müddətə məzuniyyət götürəcəyinizi müəyyənləşdirə biləcəksiniz. Bundan əlavə, əvvəldən bron edildikdə aviabiletlərin qiymətləri dəfələrlə ucuz başa gələcək. Bir çox aviaşirkətlər həftə ərzində bir neçə dəfə qiymətləri aşağı salırlar. Cox vaxt onlar bunu çərşənbə axşamı, çərşənbə və şənbə günləri edirlər. Bu, sıx qrafiki bir qədər boşaltmağa imkan verir, sərnişinlərə isə qənaət üçün əla şansdır.\nTrips: Marsa Alama ucuz biletlər\nBizdə axtarış çox rahatdır, Marsa Alama biletləri haradan almaq qərarını isə - Siz özünüz verirsiniz.\nHəmçinin baxın: Marsa Alamdan aviabiletlər\n+05:00 GMT 00:23\nMarsa Alama reyslər həyata keçirən aviaşirkətlər\nMarsa Alama reyslər həyata keçirən Aviaşirkətlər Birliyi: oneworld, Star Alliance


05:38 04 Iyul 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Dünyanı uşaqlara verək\nKörpələrin sevinci Mehriban xanım Əliyevaya ən dəyərli hədiyyədir\nDünyanı uşaqlara verək...\nGülüşləri cahanı bürümüş sisə, buluda sipər çəksin...\nDaha müharibələr olmasın, savaşlarda insanlar ölməsin, körpə fidanlar əzilməsin, didərgin düşməsin, acından can verməsin...\nDünya uşaqların olsun...\nBu gün uşaqların günüdür. BMT Baş Məclisi 1954-cü ildə bütün ölkələrə Ümumdünya Uşaqlar Gününün dünya uşaqlarının qardaşlığı və həmrəyliyi günü kimi bayram edilməsini tövsiyə edib. BMT-nin Baş Məclisi tərəfindən 1959-cu il noyabrın 20-də Uşaq Hüquqları Bəyannaməsi, 1989-cu ilin həmin tarixində isə Uşaq Hüquqları Konvensiyası qəbul olunub.\nLakin təəssüf ki, hazırda dünyada milyonlarla uşağın hüquqları tapdanır, zorakılığa, şiddətə, ac-susuzluğa məruz qalır. Uşaqlar müharibələrin qurbanına çevrilir, öldürülür, valideynsiz qalır, qaçqın həyatı yaşamağa məcbur olurlar...\nƏfsuslar olsun ki, ölkəmizdə də torpaqlarımızın 20 faizinin mənfur Ermənistan tərəfindən işğalı nəticəsində doğma yurdundan didərgin düşüb qaçqına, məcburi köçkünə çevrilən minlərlə uşaq var. Lakin bu uşaqlar hər zaman dövlətimizin diqqəti və qayğısı ilə əhatə olunub. Onların mənəvi, fiziki sağlamlığı, təhsilləri üçün hər cür şərait yaradılıb. Ən ümdəsi isə qaçqın və məcburi köçkün uşaqlar əmindirlər ki, Prezident İlham Əliyevin qətiyyətli siyasəti və qüdrətli ordumuzun şücaəti sayəsində tezliklə öz yurdlarına-yuvalarına qayıdacaqlar və bir daha Azərbaycanda qaçqın, məcburi köçkün uşaqlar olmayacaq...\nAzərbaycanda uşaq siyasətinin əsası Ulu Öndər tərəfindən qoyulub\nAzərbaycanda uşaq siyasətinin əsası Ümummilli Lider Heydər Əliyev tərəfindən qoyulub. Ulu Öndərin yaratdığı və nəsillər üçün miras qoyduğu ənənələr bu gün də uğurla davam etdirilir.\nUşaqların himayədarı Birinci vitse-prezident Heydər Əliyev Fondunun prezidenti, UNESKO-nun və ISESCO-nun xoşməramlı səfiri Mehriban xanım Əliyevanın rəhbərliyi altında uşaqlarla bağlı davamlı olaraq həyata keçirilən layihələr, proqramlar onların həyatında təsvirəgəlməz ölçüdə böyük rol oynayır.\nHəmçinin uşaqların hərtərəfli inkişafı, sağlam böyümələri istiqamətində fondun vitse-prezidenti Leyla Əliyeva müstəsna işlər həyata keçirir.\nHər bir uşağın qayğı ilə əhatə olunması Heydər Əliyev Fondunun əsas fəaliyyət prioritetlərindəndir.\nHeydər Əliyev Fondunun "Yeniləşən Azərbaycana yeni məktəb”, "Təhsilə dəstək”, "Diabetli uşaqlara ən yüksək qayğı”, "Talassemiyasız həyat naminə” və bu kimi xeyli sayda layihələri uşaqlara təhsil, səhiyyə və digər sahələrdə dəstək və köməkdir. "Uşaq evləri və internat məktəblərinin inkişafı proqramı” və "Məktəbəqədər uşaq tərbiyə müəssisələrinin yenidən qurulması” layihəsi çərçivəsində 100-dək körpələr evi, bağça və internat məktəbi əsaslı təmir olunub uşaqların istifadəsinə verilib.\nHər il "Təhsilə dəstək” layihəsi çərçivəsində fondun təşəbbüsü ilə 10 mindən çox aztəminatlı ailələrin birinci sinfə gedən övladlarına, uşaq evləri və internat məktəblərində məskunlaşan şagirdlərə çanta və müxtəlif məktəb ləvazimatları hədiyyə verilir.\nƏsas amalımız gələcəkdə sizi Azərbaycanın layiqli vətəndaşı kimi görməkdir\nBirinci vitse-prezidentin uşaqların xoşbəxt həyat sürmələri üçün həyata keçirdiyi nəcib missiya onu bütün uşaqların ən yaxın dostuna, qayğıkeşinə, "mənəvi ana”sına çevirib.\nMehriban xanım dünyadakı ən ümdə vəzifənin uşaqlara qayğı olduğunu hər zaman dilə gətirir və əməlləri ilə ifadə edir: "Əziz uşaqlar, siz bilməlisiniz ki, Azərbaycan kimi ölkədə yaşamaq xoşbəxtlikdir. Azərbaycan sülhsevər, sabit ölkədir və biz hər zaman öz müstəqilliyimizi, sabitliyimizi və təhlükəsizliyimizi qoruyacağıq. Görülən bütün işlər, atılan addımlar sizin gələcək xoşbəxtliyiniz naminədir. Bizim əsas amalımız gələcəkdə sizi mənəvi və fiziki cəhətdən sağlam, güclü, savadlı, Azərbaycanın layiqli vətəndaşı kimi görməkdir”.\nMehriban Əliyeva Azərbaycan uşaqlarını bəxtəvər görmək istəyir və vurğulayır ki, uşaqlara yaxşılıq nə qədər çox olsa, yenə azdır. Birinci xanım həm də kimsəsizlərin ən böyük himayədarıdır. Çünki Ulu Öndərin adını daşıyan fond yarandığı gündən valideyn himayəsindən məhrum olan, dövlət müəssisələrində tərbiyə edilən uşaqların taleyini diqqət mərkəzində saxlayır. Mehriban xanımın əsl istəyi isə Azərbaycanda heç bir internat və uşaq evinin qalmamasıdır. O, bütün balaları atalı-analı görmək istəyir, hər dəfə vurğulayır ki, heç nə valideyn məhəbbətini əvəz edə bilməz, ona görə də insanları bu məsələdə daha məsuliyyətli və həssas olmağa çağırır.\nMehriban xanım uşaqların valideyn həsrəti çəkməsinə razı olmur, bacardığı qədər körpə könüllərdən bu nisgili silməyə çalışır. Əlamətdar günlərdə, bayramlarda kimsəsiz uşaqlar üçün təşkil olunan mərasimlərdə, şənliklərdə iştirak edir, onlarla əylənir, bir süfrə arxasında əyləşir, hətta öz doğum gününü də uşaqlarla bərabər qeyd edib qəlblərinə sevinc bəxş edir...\nMehriban xanım kimsəsizlərə ana qayğısı göstərir, toylarını edir, xoş günlərində qol götürüb oynayır, evlə, işlə təmin edir, təhsildə uğur qazanmalarına hər zaman çalışır.\nİstək odur ki, uşaqlar xoşbəxt, sevincli olsun...\nSağlam can insanın bu həyatdakı ən böyük hədiyyəsidir. Sağlamlıqları ilə sınağa çəkilən, xüsusi qayğıya ehtiyacı olan uşaqlar da Mehriban Əliyevanın xüsusi qayğısı və diqqəti ilə əhatə olunublar. Daun, autizmli, talassemiyalı, əqli, fiziki qüsurlu, xərçəng, şəkər kimi xəstəlikləri olan uşaqlar üçün xüsusi müalicə və reabilitasiya mərkəzləri inşa edilib, lazım olan bütün tibbi avadanlıqlarla təmin edilib...\nMehriban xanım hər zaman bu uşaqlara baş çəkir, onları bağrına basır, əzizləyir, müalicələri ilə maraqlanır...\nSağlıqlarında qeydə alınan ən kiçik irəliləyişlər belə qəlbini riqqətləndirir, onu mütəəssir edir...\nDeyirlər, körpə qəlbi səmimiyyəti, mehribanlığı, xeyirxahlığı ən incə məqamlarına qədər duya, hiss edə, anlaya bilir. Buna görədir ki, uşaqlar Mehriban xanıma bağlıdırlar, onu ürəkdən sevirlər, yolunu hər zaman gözləyirlər. Özlərinin Mehriban xanım tərəfindən doğma övlad kimi sevildiklərinin fərqindədirlər. Balacalar da bu qayğıya qarşılıq vermək istəyir, hər yerdə onu gül-çiçəklə qarşılayır, şeir, mahnı, rəqs töhfələri verirlər... Çəkdikləri rəsmlərin, toxuduqları naxışların hər rəngini, ilməsini birinci xanıma həsr etmək istəyirlər... İstəyirlər ki, hər zaman Mehriban xanımın çöhrəsində gülüş, sevinc olsun...\nElə Mehriban xanımın da ən böyük arzu və istəyi bütün uşaqların xoşbəxt, sevincli olmalarıdır. Çıxışlarında hər zaman vurğulayır ki, sizin sevinciniz Heydər Əliyev Fondunun fəaliyyətinin ən böyük uğurudur: "Mən insanlara kömək göstərmək istəyirəm. Konkret problemləri həll etmək, yardım edə bildikdə sevinc hissi keçirmək və səndən asılı olmayan səbəblər üzündən nəsə edə bilmədikdə təəssüflənmək, qəzavü-qədər, sağalmaz xəstəlik qarşısında bütün gücsüzlüyünü dərk edərkən əziyyət çəkmək, xilas edilmiş bir uşağın təbəssümünü gördükdə isə bir daha sevinmək istəyirəm. Bu, mənim seçimimdir”.\nMüasir dünyamıza daha bir tarixi töhfə00:54 20.11.2019\nKeçmiş hərbi xunta Paşinyanı devirməyə hazırlaşır00:54 20.11.2019\nŞərq Tərəfdaşlığı ölkələrində gənclər siyasəti ilə bağlı forumda Azərbaycanda bu sahədə qazanılan nailiyyətlərdən danışılıb00:54 20.11.2019\nQoşulmama Hərəkatının sədri olan Azərbaycanın bəyanatı UNESCO-nun İcra Şurasının plenar iclasında səsləndirilib00:54 20.11.2019\nMinnətdarlıq məktubları: Cənab Prezident, hər bir vətəndaşımızı düşünərək qəbul etdiyiniz bütün qərarları dəstəkləyirik00:54 20.11.2019\nAzərbaycan diplomatı BMT Təhlükəsizlik Şurasının koronavirus pandemiyasına həsr olunmuş iclasında çıxış edib00:54 20.11.2019


Avronest PA üzvü Zəhranın ölümünə görə Ermənistanın hərbi-siyasi rejimini kəskin tənqid etdi\nAvronest PA üzvü Avropa Parlamentinin komitə iclasında balaca Zəhranın ölümünə görə Ermənistanın hərbi-siyasi rejimini kəskin tənqid edib.\nAzərbaycanın Avronest PA-dakı nümayəndəliyindən Trend-ə verilən məlumata görə, Avropa Parlamentinin Xarici Siyasət Komitəsinin növbəti iclasında son günlər Dağlıq Qarabağ münaqişəsi zonasında yaşanan gərginlik AP-nin deputatları və iclasa dəvət edilən azərbaycanlı və ermənistanlı müstəqil ekspertlər tərəfindən geniş müzakirə edilib.\nMüzakirələr zamanı sloveniyalı deputat İvo Vayql Ermənistanın işğalçı olduğunu və Azərbaycanın işğala məruz qaldığını, azərbaycanlıların evlərini tərk etdiyini və cəbhədə iyulun 4-də günahsız insanların ermənilər tərəfindən öldürüldüyünü iştirakçıların diqqətinə çatdırılıb. O, Azərbaycanın regionda iki güclü dövlətin arasında yerləşdiyini, Ermənistanın isə öz seçimini bir dövlətlə etdiyini bildirilib. AP deputatı daha sonra bu münaqişədə maraqlı tərəfin hansı dövlət olduğunu hər kəsin yaxşı bildiyini və Avropa İttifaqının təhlükəsizliyi üçün vacib olan bu regionda münaqişənin həllinə ciddi çalışmağın vacibliyini bildirilib. O, yekunda bu münaqişənin yalnız beynəlxalq hüquqa əsaslanaraq həll edilməli olduğunu və bu hüququn hamı tərəfindən tanınan sərhədlərin toxunulmazlığına hörmətdən ibarət olduğunu vurğulanıb.\nAP-nin Azərbaycan üzrə məruzəçi, Avronest PA-nın üzvü, rumıniyalı deputat Norika Nikolay Ermənistanı mülki əhalinin ölümünə görə kəskin tənqid edib və bu hadisənin Dağlıq Qarabağ ərazisində deyil, məhz ondan kənarda - azərbaycanlı mülki əhalinin yaşadığı məkanda baş verdiyini söyləyib.\nAP-nin litvalı deputatı Petras Austrevicius da Ermənistanın mülki əhaliyə atəş açmasının yanlış olduğunu bildirib və gərginliyin artması təhlükəsinin çox ciddi olduğunu deyib.\nAP-nin xorvatiyalı deputatı Zelyana Zovko isə bu münaqişənin yalnız sülh yolu ilə həllinin mümkün olduğunu və müharibənin yolverilməz olduğunu vurğulayıb. O, bu cür gərginliyin mülki vətəndaşların ölümünə səbəb olduğunu və bunun da qarşısının alınmasının vacibliyini bildirib.\nİclasda iştirak edən ermənistanlı ekspert də Ermənistan cəmiyyətinin hərbiləşdirilməsini və Prezident Aparatı vasitəsilə hakimiyyətin bir mərkəzdə cəmləşdirilməsini təəssüflə qeyd edib.\nİclasda AP-nin daha bir neçə deputatı çıxış edərək cəbhədə son dövrlərdə baş verən hadisələrlə bağlı narahatlıqlarını ifadə ediblər.


Günün ulduz falı: 3 aprel, 2019\n3 aprel, 2019 [00:02]\nAilə üzvləri, qohumlar və tanışlarla münasibətlərdə səmimi, qayğıkeş, həssas olun. Təmaslarda təkid etməyin, iddialı və ambisioz olmayın. Problemi müzakirə və razılıqla çözün.\nHəddən artıq aktiv olsanız əldə edilmiş nəticə qeyri-konstruktiv olacaq. Təkidli və sərt olsanız, ciddi qarşıdurma yarana bilər. Ailə, evlə bağlı işlər, problemlər ön plana çıxacaq. Bəzi işlərin sürətli, təcili həllə ehtiyacı var. Səhhətinizə fikir verin, özünüzü ifrat dərəcə yormayın. Qəfil zəiflik hiss etsəniz, istirahət edin.\nTərəzi - maraqlarınız və perspektivləriniz əməkdaşlıqla bağlıdır. Yaxın ətrafınızdakı insanlar sizin problemlərinizlə dərindən maraqlanmırlar. Özünüzü aldatmayın, qətiyyətli olun, yalanlara uymayın. Cari problemlərin həlli geniş perspektivdə uğur vəd edə bilər. Ünsiyyətdəki energetikanın yüksək səviyyəsi yeni perspektivlər vəd edir.\nSabahkı günə uğurla başlamaq üçün axşam saatlarında yetərincə istirahət edin. Əqrəb - gərginlik, təmaslardakı aqressivlik artır. Yarımçıq qalmış işləri bitirin, bir yerdə oturmayın. Yaxın ətrafınızdakı insanla aktiv təmaslarda olun. Maraqlandığınız məsələ ilə bağlı fikrinizi dəyişə biləcək xəbər, informasiya ala bilərsiniz.\nSərfəli və gərəkli işlərlə məşğul olun. Günün ikinci yarısında fiziki işlə məşğul olun. Axına qarşı getməyin, yaxınlarınızla münaqişə etməyin. Yaşamınıza, gördüyünüz işə kənar müdaxilələrə imkan verməyin. Təzyiqə boyun əyməyin.\nAlınan informasiya, qəfil görüşlər və ya tərəfdaşlarla söhbətlər mühüm məsələyə münasibətinizi dəyişə bilər. Planların fərqli məcraya yönəlməsi istisna deyil. Ailə məsələləri, ev işləri ciddi diqqətinizi tələb edir.\nYaşam arealında qayda və nizam yaratmaq tələb olunur. Sistemləşdirmənin istənilən forması faydalıdır. Mənəvi sakitlik, hisslərin rəvanlığı daxili stabillik vəd edir. Qarşılıqlı anlaşmanın çətinliklə əldə olunması paradoksal olsa da, sizi sakitləşdirəcək. Münaqişələr və ya mübahisələr olacaq. Amma istəyiniz daha güclü olmalıdır.\nYaxınlarınız və ya qohumlarınızdan birinin həyatındakı hadisə sizə ciddi təsir edə bilər. Hadisələrin axarına süni təkan vermədən çalışın. Sizdən yardım istəyən insana dəstək olun. İşlərin hamısına olmasa da, bir qisminə nəzarət edin. Aktiv olun, təşəbbüs göstərin, yeni işlərə başlayın. Tərəfdaş və ya iş yoldaşlarınızın sizin hərəkətlərinizə reaksiyalarına ciddi fikir verin.\nŞəxsi münasibətlərdə pozitiv irəliləyişlər ola bilər. Səmimi etiraflar və həqiqət axtarışı üçün əlverişli gün deyil. Hadisələrin spontan axarından öz xeyrinizə yararlanmağa çalışın. (Milli.Az)


Bakı-Şamaxı-Yevlax avtomobil yolunda torpaq uçqunu\n21 İyul 2017 19:03\nBakı-Şamaxı-Yevlax magistral avtomobil yolunda torpaq uçqunu baş verib, iki nöqtədə yol çöküb. Avtomobillərin rahat hərkətini təmin etmək məqsədi ilə yolda təmir işlərinə başlanılıb.\n"Report"un Şirvan bürosunun xəbərinə görə, dünən axşam yolun 106-107-ci km-də iri torpaq yığını avtomobillərin intensiv hərəkət etdiyi yola tökülüb. Səhər saatlarından etibarən yola tökülən torpaq kütləsi texnika vasitəsilə ərazidən təmizlənir.\nYerli sakinlərin sözlərinə görə, həmin ərazilərdə dəfələrlə sürüşmələr baş verib, hazırda isə uçqun səngimir. Yolun bu hissəsində baş verən torpaq uçqunun qarşısını almaq üçün istinad divarı çəkilsə də sürüşmənin qarşısını almaq qeyri mümkündür. Sonuncu sürüşmə nəticəsində torpaq kütləsi beton piltələrin üzərindən yola töklüb.\nƏrazinin olduqca sürüşməyə meyilli olması və son günlər sürüşmələrin aktivləşməsi rayonun Yol İdarəsini hərəkətə gətirib. Bu səbəbdən baş verəcək ani torpaq uçqunlarına vaxtında müdaxilə etmək məqəsdi ilə həmin ərazidə texnika növbəli şəkildə saxlanılır. Yol Şamaxı rayon Yol İdarəsinin nəzarətindədir.\nYolun 109-132-ci km-də isə yol çöküb. Asfalt örtüyündə çalalar yaranıb. Bu da həmin ərazidə avtomobilərin hərəkətinə qisməndə olsa mənfi təsir edib. Bu səbəbdən sözü gedən ərazidə təmir işlərinə başlanılıb, çökmüş yola yeni asfalt vurlur.\n25 Noyabr 2017 18:36\nBakının Zığ qəsəbəsində torpaq uçqunu olub\n17 Noyabr 2017 21:36\nŞamaxı yolu çökdü - VİDEO\n21 İyul 2017 20:54\nBakı-Şamaxı-Yevlax avtomobil yolunda torpaq uçqunu baş verib\n21 İyul 2017 18:46\nŞamaxı yolunda “Shacman” aşdı\n3 İyun 2017 23:12\nHindistanda mikroavtobus dərəyə düşüb: 5 ölü\n4 May 2017 22:52


“Teknofest-2022”: ilk gün - 26.05.2022, Sputnik Azərbaycan\nBakıda “Teknofest-2022” aerokosmik və texnoloji festivalı başlayıb. “Baku Crystal Hall”da və Bakı Dənizkənarı Bulvarın ərazisində keçirilən tədbir mayın 29-dək... 26.05.2022, Sputnik Azərbaycan\n“Teknofest-2022” çərçivəsində 8 nominasiya üzrə texnoloji müsabiqələr, “Smart Qarabağ” Hakatonu, “Take Off” Azərbaycan Startap Sammiti və “Rocket League” video oyunu üzrə Avropa Kiber İdman Kuboku təşkil olunacaq.Tədbirin sərgi hissəsində tərəfdaşlıq qurumların məhsulları və onların həlləri, gənclər tərəfindən hazırlanmış prototiplər və “STEM” layihələri, həmçinin açıq statik ərazidə pilotsuz uçuş aparatları və helikopterlərin sərgisi nümayiş olunacaq.Festivalın əyləncə proqramına Azərbaycan Hərbi Hava Qüvvələrinin, eləcə də Türkiyənin “Türk Ulduzları” və “Solo Türk” aerobatika komandalarının nümunəvi pilotaj uçuşları, böyük səhnədə incəsənət xadimlərinin çıxışları, şaquli külək tuneli, su attraksionları, uçuş simulyatorları, robotlar və s. daxildir.“Teknofest” Festivalı Türkiyə Respublikası Sənaye və Texnologiya Nazirliyinin və “Baykar Makina” şirkətinin texniki direktoru Selçuk Bayraktarın rəhbərlik etdiyi Türkiyə Texnologiya Komandası Fondunun (T3) birgə təşkilatçılığı və qardaş ölkənin 60-dan çox dövlət qurumu, ali məktəbi və özəl şirkətinin tərəfdaşlığı ilə 2018-ci ildən etibarən hər il keçirilir.\nazərbaycan, видео, beynəlxalq festival\nBakıda “Teknofest-2022” aerokosmik və texnoloji festivalı başlayıb. “Baku Crystal Hall”da və Bakı Dənizkənarı Bulvarın ərazisində keçirilən tədbir mayın 29-dək davam edəcək. Daha ətraflı - videoda.\n“Teknofest-2022” çərçivəsində 8 nominasiya üzrə texnoloji müsabiqələr, “Smart Qarabağ” Hakatonu, “Take Off” Azərbaycan Startap Sammiti və “Rocket League” video oyunu üzrə Avropa Kiber İdman Kuboku təşkil olunacaq.\nTədbirin sərgi hissəsində tərəfdaşlıq qurumların məhsulları və onların həlləri, gənclər tərəfindən hazırlanmış prototiplər və “STEM” layihələri, həmçinin açıq statik ərazidə pilotsuz uçuş aparatları və helikopterlərin sərgisi nümayiş olunacaq.\n“Teknofest” Festivalı Türkiyə Respublikası Sənaye və Texnologiya Nazirliyinin və “Baykar Makina” şirkətinin texniki direktoru Selçuk Bayraktarın rəhbərlik etdiyi Türkiyə Texnologiya Komandası Fondunun (T3) birgə təşkilatçılığı və qardaş ölkənin 60-dan çox dövlət qurumu, ali məktəbi və özəl şirkətinin tərəfdaşlığı ilə 2018-ci ildən etibarən hər il keçirilir.


Şərqi Göytürk xaqanlığı — Vikipediya\n(Şərq Göytürk xaqanlığı səhifəsindən istiqamətləndirilmişdir)\nQərbi Göytürk Xaqanlığı (çəhrayı) və Şərqi Göytürk Xaqanlığının (mavi) sərhədləri\nŞərqi Göytürk xaqanlığı — Göytürk xaqanlığının parçalanmasından sonra yaranmış türk dövlətlərindən biri.\n2 Göytürklərin yenidən müstəqilliyi\n3 Şərqi Göytürk xaqanları\n576-cı ildə İstəmi xaqan ölüncə yerinə oğulu Tardu keçərək yabgu olmuş və atası kimi dövlətin qərbini idarə etməyə başlamışdır. Dövlətin qərbini idarə edən Tardu, şərq qisimin rəhbərliyini də ələ alıb Göytürk Xaqanlığının başına keçmək istəyincə Taspar xaqan ilə qarşılaşmışdır. Tapo xaqan 581-ci ildə ölüncə yerinə qardaş oğlu İşbara xaqan keçmişdir. Beləcə Tardu ilə İşbara Xaqan arasında tam hakimiyyət uğrunda qarşıdurma başlamışdır.\nƏnənələrə görə şərq tərəf baş xaqan olmalı idi. Bu qarışıqlıqdan faydalanmaq istəyən Çin, Göytürk Xaqanlığındakı mövcud anlaşılmazlığı daha da qızışdırmışdır. Çin İmperatoru, qərbin yabgusu Tarduya elçi, hədiyyələr və qurd rəsmi olan bir bayraq göndərərək Tardunun hökmdarlığını tanıdığını ifadə etmişdir. Çinin qızışdırmalarının nəticəsində Tardu, İşbaranın xaqanlığını tanımadığını bildirmişdir. Nəticədə Göytürk Xaqanlığı ikiyə ayrılmış, Tardu qərbin rəhbərliyini tamamilə ələ almışdır. Bu hadisədən sonra İşbara Xaqanın əlində yalnız şərq qalmışdır. Göytürk Xaqanlığının ikiyə ayrılmasından sonra, Şərqi Göytürk dövləti gücünü itirməyə başlamışdır. İşbara Xaqanın Çinə təşkil etdiyi səfərlər müvəffəqiyyətsizliklə nəticələnmişdir. Çin ipək ticarətinə maneə törədirdi. Bu vəziyyət Şərqi Göytürkləri arasında aclıq və yoxsulluğun başlanmasına gətirib çıxarmışdır. Şərqi Göytürklərə bağlı bir çox türk boyu qıtlıq səbəbiylə Qərbi Göytürklərə sığınmışdır. Özünə bağlı boyların Qərbi Göytürk Xaqanlığına sığınması İşbara Xaqanı çətin vəziyyətə salmışdır. 585-ci ildə artan üsyanlar və xarici təzyiqlər nəticəsində İşbara Xaqan Çin hakimiyyətini qəbul etmiş və Çindən kömək istəmişdir. Şərq Göytürk Xaqanlığını hakimiyyəti altına alan Çinin əsl məqsədi, Çin üçün təhlükə olan, türklər də daxil olmaqla bütün Orta Asiya xalqlarını çinliləşdirmək idi. Bu səbəbdən Çin, Şərqi Göytürkləri çincə danışmağa, çinlilər kimi geyinməyə və çin adətlərini qəbul etməyə məcbur etmişdir. Bunun üzərinə İşbara Xaqan bu mövzu haqqında 585-ci ildə Çin İmperatoruna məktub yazmışdır. İşbara Xaqan Çin imperatoruna yazdığı məktubda belə demişdir: "Sizə bağlı qalacaq, xərac verəcək qiymətli atlar hədiyyə edəcəyəm. Lakin dilimizi dəyişdirə bilməm, Xalqıma Çin geyimləri geydirə bilmərəm, Adətlərinizi, qanunlarınızı götürə bilmərəm imkanı yoxdur. Çünki bu istiqamətlərdən bütün millətim, həssaslıqla çarpan tək bir ürəkdir."\nÇin əsarətinə daha çox dözə bilməyən İşbara Xaqan 587-ci ildə ölmüşdür. İşbara Xaqandan sonra başa keçən Yehu və Tülan zamanlarında Çin təzyiqi artmışdır. Daha sonra başa Kimin Xaqan keçmişdir. Kimin Xaqandan sonra başa Şi-pi Xaqan keçmişdir.\nŞi-pi Xaqan dövründə Şərqi Göytürklər, qısa bir müddət üçün köhnə güclərinə qovuşmuşdurlar. Şi-pi Xaqan, qərbdə Tibetə, şərqdə Amur çayına qədər uzanan torpaqlarda suverenlik qurmuşdur. Çinə hər il verilməkdə olan xərac kəsilincə Çin ilə döyüş edilmişdir. Şərqi Göytürk Xaqanlığı bu döyüşdə qalib gəlmişdir. Çin imperatoru, Şərq Göytürklərə illik vergi vermək şərtiylə canını qurtara bilmişdir. Göytürklərə köhnə gücünü yaşadan Şi-Pi Xaqan 619-cu ildə ölmüşdür. Şi-Pi Xaqandan sonra başa keçən Çu-Lo Xaqan, Çinə hücumlara davam etdirmişdi. Ancaq bir müddət sonra Çu-Lo Xaqan, çinli Yicheng tərəfindən zəhərlənərək öldürülmüşdür. Çu-Lo Xaqandan sonra yerinə qardaşı Kieli keçmişdir. Kieli Xaqan zamanında, Çinə hücumlar davam etmişdir. Kieli Xaqanın Çin üzərinə çıxdığı son səfərində əsir düşməsi nəticəsində Şərq Göytürk Xaqanlığı Çinin hakimiyyəti altına girmişdir.\nGöytürklərin yenidən müstəqilliyi[redaktə | mənbəni redaktə et]\nOrxon abidələrində rast gəlinən digər əhəmiyyətli məlumatlar da müstəqillik haqqındadır. Bilindiyi kimi I Göytürk Xaqanlığının suverenliyinə Çin son vermiş və Göytürkler Çin suverenliyi altına girmiş və müstəqilliyini itirmişdir. Bu hadisədən sonra türklər müstəqillik mübarizəsinə girişmiş və bu mübarizələrinin nəticəsində müstəqilliklərini qazanaraq II Göytürk xaqanlığını qurmuşdular.\nŞərqi Göytürk xaqanları[redaktə | mənbəni redaktə et]\nİşbara xaqan (582–587)\nBağa xaqan (587–589)\nTulan xaqan (589–600)\nYami xaqan (600–609)\nŞibi xaqan (609–619)\nÇula xaqan (619–621)\nİllig xaqan (621–630)\nQərbi Göytürk xaqanlığı\nMənbə — "https://az.wikipedia.org/w/index.php?title=Şərqi_Göytürk_xaqanlığı&oldid=5993779"\nBu səhifə sonuncu dəfə 14 iyun 2021 13:59 tarixində redaktə edilib.


Üzgüçülərimiz dünya çempionatına qatılırlar - Trend.Az\nÜzgüçülərimiz dünya çempionatına qatılırlar\nİdman Materials 29 Noyabr 2014 12:59\nSabah Azərbaycanın üzgüçülük üzrə milli komandası Qətərin Doha şəhərində keçiriləcək "kiçik su"da (25 metr su hovuzunda) dünya çempionatına qatılacaq.\nSabah Azərbaycanın üzgüçülük üzrə milli komandası Qətərin Doha şəhərində keçiriləcək "kiçik su"da (25 metr su hovuzunda) dünya çempionatına qatılacaq. Bu barədə Trend-ə Azərbaycan Üzgüçülük Federasiyasının mətbuat xidmətindən məlumat verilib.\nBu mötəbər yarışda ölkəmizi üzgüçülük üzrə milli komandanın baş məşqçisi Rəşad Əbdulrəhmanovun rəhbərliyi altında ikisi qız, altısı oğlan olmaqla 8 idmançı təmsil edəcək.\nDekabrın 3-7 tarıxlərində təşkil olunacaq dünya çempionatına milli komandamız aşağıdakı heyətlə yollanıb:\nBaş məşqçi Rəşad Əbdulrəhmanov\nBaş məsləhətçi, məşqçi Viktor Jeltıkov\nMəsləhətçi Sergey Kostyukov\nMəşqçi Oleq Həşimov\nBoris Kirilov - kapıtan\nBaş məşqçi R.Əbdulrəhmanovun sözlərinə görə, bu dünya çempionatına qatılmaqda əsas məqsəd idmançılarımızın beynəlxalq idman təcrübəsini artırmaqdır: "Bu üzgüçülər ölkəmizi 2015-ci ildə Bakıda keçiriləcək I Avropa Oyunlarında təmsil edəcəklər. Bir idmançımızı - Boris Kirilovu çıxmaq şərtilə qalan üzgüçülərin beynəlxalq turnir təcrübələri demək olar ki, yoxdur. Bu keyfiyyətləri idmançılarımıza aşılamaq məqsədi ilə bir neçə mötəbər turnirə qatılmaq niyyətindəyik. Bildiyiniz kimi, milli komandamızın üzvləri yeniyetmələrdir. Ona görə də onların böyüklərin turnirində çox yüksək yerlər tutacaqlarına ümid etmirik. Amma öz nəticələrini yaxşılaşdırmaq və ən əsası da beynəlxalq idman təcrübəsi baxımından bu turnir vacıbdir".\nÜzgüçülük üzrə milli komandamız Doha şəhərində keçiriləcək dünya çempionatına Azərbaycan Gənclər və İdman Nazırlıyinin və Azərbaycan Üzgüçülük Federasiyasının dəstəyi ilə qatılır.\nFederasiyadan onu da bildiriblər ki, bu gün Qətərin Doha şəhərində Beynəlxalq Üzgüçülük Federasiyasının (FINA) xətti ilə Ümumdünya Üzgüçülük Konvensiyası ilə bağlı tədbir keçirilir. Bu mötəbər yığıncaqda ölkəmizi Azərbaycan Üzgüçülük Federasiyasının baş katıbı Fərid Bənənyarlı təmsil edir. 171 ölkənin nümayəndələrinin qatıldığı tədbirdə üzgüçülük idmanının inkişafı üçün vacib qərarların qəbul olunacağı gözlənilir.


Posted on 15 April 2014 at 09:10\nSon bir neçə ay ərzində Səudiyyə Ərəbistanda vətəndaşlar mövcud rejimə qarşı çıxdıqları zaman üzləşdikləri ayrıseçkilik və haqsızlıqlar barədə yazmağa çəkinirdim. Əvvəlki məqalələrimdən birində üsyankar vətəndaşların hansı cəza tədbirləri ilə üzləşdikləri barədə yazmışdım. Lakin bu, Səudiyyə Ərəbistanda hər gün baş verən xoşagəlməz hallardan sadəcə biri idi. Bu ölkədə qadınlara qarşı şovinizm tədbirlərinin baş qaldırması üçün, onların rejimin əleyhinə getməsi vacib deyil: bellə hallar gündəlik olaraq onların həyatında baş verir.\nGender bərabərliyinə gəldikdə isə, Səudiyyə Ərəbistan dünyada ən çox əzilmiş xalqlardandır.2013cü il, Dünya İqtisadi Formunun, Beynəlxalq Gender Bərabərliyinə dair hesabatında, bu ölkə 136 ölkə arasında 127ci yerdə qərarlaşmışdı. 2012ci il, Noyabr ayında dərc etdiyim məqalədə belə aşağı pillədə qərarlaşmanın səbəbini izah etməyə çalışmışdım. Səudiyyə Ərəbistnda qadınlar, hər hansı bir kişi qəyyumun icazəsi olmadan, universitetə gedə, müyyən işlə məşğul ola, biznes qura və hətta bank hesabı belə aça bilməzlər. Dünyada yeganə millətdilər ki, qadınlara sürücülük haqqı vermirlər və yalnız olaraq ölkədən çıxmaq qadağandır. Gözləyin, mən hələ başlamamışam.\nBu ölkədə qızlar, tanımadıqları kişilərlə evlənməyə məcbur edilirlər. Bu cür uğursuz evliliklər ailədaxili münaqişələrə səbəb olur ki, nəticə etibarilə cinayət halları baş verir. Halbuki, bu vəziyyət Səudiyyə ərəbləri üçün adi hal hesab olunur. Bir çox qadınlar buna tab gətirə bilmir və erkən yaşlarında intihar edirlər. Bu azmış kimi, çoxarvadlılıq qanuni hesab olunduğu halda, qadınlar vəfasızlıqda şübhəli bilinərlərsə ölümə məhkumdurlar. Mövcu rejim isə bunu qadınları qorumaq naminə etdiklərini bildirirlər. Mənsə bunu, bu ölkədə olan hər bir qadının azadlığına qəsd kimi qələmə verərdim.\nKeçən Oktyabr yazdığım məqalələrin birində, Səudiyyə Ərəbistanda qadınların hüquqları ilə bağlı məsələləri sosial şəbəkələrdə daha çox ön plana çəkməyin vacibliyini qeyd etmishdim. Mən əminəm ki, onların vəziyyəti barədə nə qədər çox bloqlar yazılsa, dünya ictimaiyyəti Səudiyyə Ərəbistanda təzyiqi artırar və bu hala etinasız qalmamaq üçün tədbirlər görülməyə vadar edər. Sosial şəbəkələrdə daha çox insanalar bu ədalətsizliklərə qarşı geniş kampaniyalar aparsalar, bu islahatlar özünü gerçək həyatda da doğrulda bilər. Biz onlara, rəqəmsal təhsil və sərhədsiz əlaqələr vasitəsilə kömək edə bilərik.


Prezident İlham Əliyev: Bir-birinin yanında yerləşən rayonlarda məhsuldarlıq fərqinin aşağı olması araşdırılmalıdır - AZƏRTAC – Azərbaycan Dövlət İnformasiya Agentliyi\nPrezident İlham Əliyev: Bir-birinin yanında yerləşən rayonlarda məhsuldarlıq fərqinin aşağı olması araşdırılmalıdır\nTaxılçılıqla bağlı məsələlər daim gündəlikdədir. Mənim göstərişimlə Prezident Administrasiyasında xüsusi müşavirə keçirilmişdir, məsələlər təhlil edilmişdir. Biz gərək bu sahədə daha da yaxşı nəticələr əldə edək ki, idxaldan asılılığı azaldaq və məhsuldarlığı artıraq.\nDövlətimizin başçısı deyib: “Məhsuldarlıqla bağlı mən bəzi rəqəmləri səsləndirmək istəyirəm, həm bunlar təhlil edilsin, həm də ictimaiyyət də bilsin ki, vəziyyət necədir. Buğda ilə bağlı deməliyəm ki, hələ biçin aparılır. Amma bu günə orta məhsuldarlıq 28,8 sentnerdir. Prinsipcə bu rəqəm o qədər də aşağı rəqəm deyil, amma bundan da çox ola bilər. Çünki indi rayonlar üzrə səsləndirəcəyim rəqəmlər göstərir ki, daha da böyük məhsuldarlıq mümkündür. Ən böyük məhsuldarlıq aşağıdakı rayonlardadır: Saatlı rayonu 42 sentner, Ağcabədi 38 sentner, Sabirabad 40 sentner, Beyləqan 33 sentner, Bərdə 40 sentner, Ağdam 39 sentner, Hacıqabul 32 sentner, Qax 31 sentner, Xaçmaz 32 sentner, Yevlax 38 sentner, Tərtər 38 sentner, Şəmkir 33 sentner, İsmayıllı 40 sentner, Qəbələ 32 sentner, Cəbrayıl 32 sentner, Gəncə 32 sentner. Bunlar yaxşı rəqəmlərdir və bu, deməyə əsas verir ki, biz daha da böyük məhsuldarlıq əldə edə bilərik. Amma bəzi suallar da var”.\nAşağı məhsuldarlığı olan rayonların adlarını da sadalayan Prezident İlham Əliyev bildirib ki, bu məsələ təhlil edilməlidir: “Bir-birinin yanında yerləşən rayonlarda məhsuldarlıq fərqi bizi düşünməyə vadar edir, o da araşdırılmalıdır. Məsələn, Kürdəmir rayonunda məhsuldarlıq 21 sentnerdir. Ancaq qonşu rayonlarda - Saatlıda 42 sentner, Sabirabadda isə 40 sentnerdir. Bəs nə üçün bu qədər fərq var?! Eyni zona, eyni iqlim, eyni şərait, suvarma işlərinə gəldikdə təxminən eyni layihələr icra edilir. Mən hələ ki, buna qiymət vermək istəmirəm. Ancaq tapşırıram ki, bu, araşdırılsın və mənə məlumat verilsin ki, bunun səbəbi nədir. Qax rayonunda məhsuldarlıq təqribən 32 sentnerdir, Şəkidə isə 22 sentner. Nə üçün? Özü də Şəki əkin sahələrinə görə Cəlilabaddan sonra ikinci yerdədir, 47 min hektar əkin sahəsi var, məhsuldarlıq isə 22 sentnerdir. Qonşu Qax rayonunda isə 32 sentnerdir. Səbəb nədir? Araşdırılmalıdır, məruzə edilməlidir və ölçü götürülməlidir.\nMən aşağı məhsuldarlığı olan rayonların da adlarını çəkmək istəyirəm. Ona görə ki, baxmaq lazımdır, orada gələcəkdə də bu səviyyədə əkin sahələri buğda üçün nəzərdə tutulsun, yoxsa, başqa sahəyə üstünlük verilsin. Dediyim kimi, Kürdəmir 21 sentner, Masallı 22 sentner, Ucar 23 sentner, Şamaxı 17 sentner. Özü də Şamaxıda 14 min hektar torpaq sahəsi var və əlbəttə, biz bu məhsuldarlığın nə qədər məqsədəmüvafiq olmasına baxmalıyıq. Qobustan 19 sentner, Şabran 21 sentner, Siyəzən 23 sentner, Xızı 19 sentner, Yardımlı 18 sentner və sair. Ona görə buna çox ciddi baxmaq və ciddi təhlil aparmaq lazımdır”.\nAZERTAG.AZ :Prezident İlham Əliyev: Bir-birinin yanında yerləşən rayonlarda məhsuldarlıq fərqinin aşağı olması araşdırılmalıdır\nPrezident İlham Əliyev: Yeni tütün fabriklərinin yaradılması istiqamətində addımlar atılır\nDövlət bundan sonra da baramaçılığa öz dəstəyini verəcək\nPrezident: Pambıqçılıqda çox ciddi dönüş yarada bildik\nPrezident İlham Əliyev: Tezliklə 38 aqroparkın yaradılması ixrac potensialımızı böyük dərəcədə artıracaq


Amerika erməni lobbisi: Azərbaycana 120 milyon dollarlıq hərbi yardım dayandırılsın — www.veteran.az\nAmerika erməni lobbisi: Azərbaycana 120 milyon dollarlıq hərbi yardım dayandırılsın\nAmerika erməni lobbisi: İlham Əliyevə 120 milyon dollarlıq hərbi yardım dayandırılsın, Azərbaycan Ermənistandan Stepanakertə uçuşlara icazə verilsin\nAmerika Erməniləri Milli Komitəsinin icraçı direktoru Aram Hamparian yenidən səs-küy salıb. Amerikanın siyasi elitasında erməni lobbisinə işləyən konqresmen və senatorlara üz tutub. Sözünün canı odur ki, ABŞ Azərbaycana son illərdə (3 ildir) 120 milyon dollar həcmində hərbi yardım göstərib. Təpədən-dırnağa kimi silahlanmış Azərbaycan Amerikanın yardımı ilə Ermənistana və Artsağa qarşı savaş aparır. Son günlərdə bu savaş daha da şiddətlənib. Ermənistan tərəfi 4 nəfər itirib. Ona görə də ABŞ 2021-ci il üçün Azərbaycana hərbi yardımı kəsməlidir.\nABŞ Nümayəndələr Palatası Pentaqonun təqdimatı əsasında Azərbaycana hərbi yardım məsələsinə yenidən baxa bilər. Aram Hamparian deyir: «Azərbaycan sərhədyanı hücumlarını artır. Edilə biləcək düzəlişlər Konqresə təcavüzkar Əliyevin qarşısını almaq imkanı verə bilər. Bazar ertəsi bu məsələ ilə bağlı səsverməyə olacaq, xahiş edirik — təcili olaraq, dostlarımız və tərəfdarlarımız Sherman və Pallonenin irəli sürdüyü düzəlişləriə səs versinlər».\nDemokrat Partiyasından olan Bradley James Sherman konqresmendir. 66 saylı düzəlişin müəllifidir. Bu düzəlişin əsas hədəfi odur ki, ABŞ gələn il Azərbaycana 120 milyon dollarlıq hərbi yardım göstərməsin. Frank Joseph Pallone isə Respublikaçılar Partiyasının üzvüdür. O, isə 397 saylı düzəlişin müəllifidir. Bu düzəlişdə isə söhbət ondan gedir ki, Ermənistandan Stepanakertə mülki təyyarələr uça bilmir. Çünki prezident İlham Əliyev hədələyir ki, istənilən mülki təyyarə dərhal vurulacaq. Amerika Erməniləri Milli Komitəsi istəyir ki, ABŞ onlar üçün problem olan bu məsələnin həllində də ermənilərə dəstək versinlər.\nTəbii ki, Sherman və Pallonendən də başqa xeyli konqresmen, senator bu işə cəlb olunub. Erməni lobbisinin əlaltısı olan amerikalı siyasətçilərin sözü keçəcəkmi? İnanamıram. Amerika 3 il 120 milyon dollar verdiyi ölkəyə erməni lobbisinin qulluğunda olan siyasətçilərə görə birdən-birə hərbi yardımı kəsə bilməz. Bu, ABŞ-ın milli və hərbi maraqlarına ziddir.\nQeyd edək ki, Terrance John Cox, Jackie Speier, Adam Schiff kimi Amerika siyasətçiləri də sözügedən düzəlişlərə dəstək verirlər.(Baxar.az)\nPrevious Şəhidlərin sayı haqda yalan məlumat yayan həbs olundu\nNext Nəcməddin Sadıkov niyə postundan getməlidir?\nNikoldan yeni sayıqlama: Qarabağı tanımırıq, amma…\nMoskvada azərbaycanlılarla qarşıdurmada iştirak etmiş beş erməni SAXLANILDI\nMüharibə Veteranları Haqqında Azərbaycan Respublikasının Qanunu-LAYİHƏ (8 154)\nPensiyaçı veteranlara sosial güzəştlər əvəzinə təyin olunan müavinət niyə kəsilir? (6 786)\nErmənistan Azərbaycanlıların savaş istəyindən qorxuya düşüb — VİDEO (6 157)\nMüharibə veteranları Sahil Babayevdən Prezidentə şikayət edəcəklər: «Naziri işdən çıxarın, cənab Prezident!» (5 112)\nPrimakovu indi kim Bakıya «çağırıb»?!? (4 087)\nAVMVİB haqqında (3 783)\nRusiya və İranın gizlətdiyi erməni terror aktı (3 574)\nƏbdürrəhman Vəzirov: «Qarabağ problemini güc yolu ilə həll etmək mənlik deyildi” (3 282)\nBu qisası yerdə qoyan millətin yaşaması haramdır! (3 221)\nPetrosyanın sensasion açıqlaması üzə çıxdı — «Axı bu halda Azərbaycanın ərazi bütövlüyü pozulmuş olmur» — FOTOFAKT (2 981)


Keçmiş FTB başqanı Trampı YERDƏN YERƏ VURDU\nKeçmiş FTB başqanı James Comey, ABŞ prezidentinin ünvanına "Tramp prezidentlik üçün etik olaraq uyğun deyil" deyə, söyləyib.\nVəzifədən alındıqdan sonra ilk dəfə bir televiziya kanalına müsahibə verən Comey, çərşənbə axşamı kitab köşklərində yerini alacaq "Daha Yüksək Bir Sədaqət" adlı kitabının məzmunu və prezident Tramp ilə etdiyi xüsusi danışıqlar haqqında danışıb.\nComey, ABŞ prezidentinin ölkənin özündə və təməlində olan dəyərlərə hörmət göstərməsi, bunlara bağlı qalmasının lazım olduğunu ifadə edərək, "Ən əhəmiyyətlisi doğru olmaqdır ki, prezident bunu edə bilmir. Bir ABŞ prezidenti üçün bunları söyləyəcəyimi heç ağılımdan keçirməzdim, amma Tramp etik baxımdan prezidentliyə uyğun deyil . Bəzilərinin irəli sürdüyü kimi, ağıl sağlamlığı ya da fiziki olaraq uyğun olmadığını düşünmürəm. Ağıllı bir adam olduğu müəyyəndir, amma etik baxımdan prezidentliyə uyğun biri deyil "deyə söyləyib.\nABŞ-da yayımlanan “ABC News'a müsahibə verən Comey, Rusiyanın prezident Tramp haqqında "gizli məlumatlara sahib ola biləcəyi" iddialarının da mümkün olduğunu söyləyib.\nPrezident Tramp'ın, ondan sədaqət istədiyini ifadə edən Comey, Tramp ilə bir araya gəldiyi axşam yeməyinə toxunaraq, "Mənimlə yemək yeməsinin səbəbi, məndən ona sadiq qalacağım vədini almaq üçün idi" deyib.\nTramp'ın ona, "Mənə sadiq olmanı istəyirəm, sədaqətə ehtiyacım var" dediyini söyləyən Comey, prezidentə "məndən dürüstlük görəcəksiniz" cavabı verdiyini söyləyib.\nComey, evə getdikdən sonra yeməkdə danışdığı mövzuları dərhal kompüterinə qeyd etdiyini də əlavə edib.\nRusiya istintaqını icra etdiyi sırada vəzifədən alınmasının onun üçün "böyük bir sürpriz olduğunu" ifadə edən keçmiş FTB başqanı Comey, o dövr Türkiyənin Vaşinqtondakı lobbi fəaliyyətlərini yürüdən keçmiş Milli Təhlükəsizlik üzrə məsləhətçisi Maykl Flynn istintaqı ilə əlaqədar də danışıb.\nComey, Tramp'ın xüsusi bir görüşdə, "İnşallah bunu həll edərsiniz" deyə, bildirdiyini söyləyib.\nMüsahibədə, vəzifədən alındığını xəbərlərdən öyrəndiyini deyən Comey, "FTB-nin Los Ancelesdəki ofisində olduğum zaman xəbərlərdən qovulduğumu öyrəndim. İlk xəbərlər mənim istefa etdiyim istiqamətində idi. Qovulmamın axmaqca bir şey olduğunu düşünürdüm. Rusiyanın, seçkilərə olan təsirlərini araşdıranların başındaydım. Bu, heç bir şəkildə məntiqli deyildi "deyib.\nÇərşənbə axşamı günü kitab köşklərinə çıxacaq kitabında Tramp'ı "insanlıqdan məhrum və mənliyinin əsiri" deyə xarakterizə edən Comey, "Tramp, işinə əhəmiyyət verməyən və Rusların Amerikan demokratiyasına etdiyi hücumu nəzərə almayan birisidir" deyib.


2022, 06 İyul, çərşənbə, Bakı vaxtı 13:37\n“Təbriklər” deyərək həkim Edward Abdulnour 33 yaşlı xəstəsinin kürəyinə vurdu.\nPatsienti Livan qadınıdır, adama elə gəlir ki, o gülümsəyir, çünki dodaqları qırmızı və köpürdülmüş kimidir. Dodaqları əməliyyatdan sonra qalınlaşıb deyə, sifəti dartılıb, burnu ensiz görünür.\n“Vaşinqton Post”un “Kosmetik əməliyyat Livanda yeni sima alır” başlıqlı məqaləsi belə başlayır.\nMüəllif daha sonra yazır ki, gözəl xalqı, siyasi dayanıqsızlığı ilə tanınan Beyrutda plastik cərrahiyyə çox məşhurdur. Nisbətən sabit keçən son bir neçə ildə plastik cərrahiyyə ölkənin diqqətə layiq irəliləyişlərindəndir.\n“Plastik cərrahiyə Livanın nəsibidir”, Livan Turizm Nazirliyində reklam işlərinin başçısı Mona Faris belə deyir.\nPlastik cərrahların dediyinə görə, onların pasientlərinin 20-40 faizi kosmetik əməliyyata gələnlərdir. Çoxu da Səudiyyə Ərəbistanı, Qatar, İordaniya kimi ərəb ölkələrindən gəlir. Amma həkimlər deyirlər ki, indi Birləşmiş Ştatlardan, Kanadadan, Avropa və Avstraliyadan da gələn xəstələrinin sayı artmaqdadır.\nLİVAN CƏRRAHLARININ QİYMƏTİ UCUZDUR\nLivanın ən böyük üstünlüyü - qiymətdir. Livanda əməliyyatlar çox vaxt Avropadakı, ABŞ-dakı qiymətin yarısına başa gəlir. Beyrut Gözəllik Klinikasının həkimi Roland Tohme deyir ki, burun əməliyyatının qiyməti ABŞ-da və ya Avropada 5000-7000 dollar arasındadırsa, Livanda 2000 dollardır.\n“Onlar bura tətilə gəlirlər. Eyni vaxtda əməliyyatlarını da etdirirlər”.\nTohme həkim deyir ki, burunda, döşdə kəm-kəsirin aradan qaldırılması, liposaksiya əməliyyatı - artıq piylərin götürülməsi ən adi proseduralardan biridir. Bu yaxınlarda işlənmiş prosedura - 60-90 funt itirdikdən sonra artıq dərini yığışdırmaq, azaltmaq üçün prosedura isə turistlər arasında daha populyardır.\n“Bu, plastik əməliyyatda yeni eradır”.\nBu həm də Livan turizmi üçün yeni dövrdür, Turizm Nazirliyinin statistikasına görə belə demək olar. Son doqquz ayda ölkə 2009-cu ilin eyni dövrü ilə müqayisədə 15 faiz daha çox turist qarşılayıb. Bir il əvvəlsə turistlərin sayı təxminən 40 faiz artıb.\nMƏSƏLƏ QİYMƏTDƏ DEYİLMİŞ\n“Əcnəbi pasientləri təkcə qiymətlər cəlb etmir” deyir həkim Elias Chammas. O Beyrut kənarında yerləşən Hazmieh Beynəlxalq Tibb Mərkəzinin direktorudur. Deyir ki, pasientlər Livana həm də məxfiliyə görə gəlirlər.\nƏcnəbi pasientlərin çoxu ərəb ölkələrindəndir, həmin ölkələrsə Livandan daha mühafizəkardırlar, orda plastik əməliyyata az qala qadağa qoyulub. Bunu da Elias Chammas deyir.\n“Onlar bura gəlir və liposaksiya (artıq yağların götürülməsi) etdirirlər. Siz necə müəyyən edə bilərsiz kimsə liposaksiya etdirib ya yox? Həmin qadın da burdan gedəndə sadəcə diyetdə olduğunu deyəcək”.\nTibbi turizm uzun müddət dünyanın hər yerindən əcnəbiləri Livana cəlb edib və keçən ildən hökumət kosmetik cərrahların marketinqinə start verib. Ötən il Turizm Nazirliyi özəl turizm agentliyinin açılışında iştirak edib, bu agentlik plastik cərrahiyə üçün nəzərdə tutulub.\nMəqsəd əməliyyatları təşkil etməkdir, otel də turizm paketində qalmaqdadır. Bunu Beyrutdakı yüksək səviyyəli kafelərin birində əyləşib qəhvə içən sahibkar Zeyna Əl Hac deyir. Yaxşı geyinib-kecinmiş livanlı qadın tipinə malik Əl Hac heç olmasa həftədə bir dəfə dırnaqlarını və saçlarını peşəkar şəkildə qaydaya saldırır.\nƏl Hac deyir ki, kosmetik turizm xırdalığına qədər gözəlliklərinin qayğısına qalan Livan qadınları arasında plastik cərrahiyə vasitəsilə cəlbedici olub. O əlavə edir: “Bu onu göstərir ki, bu yer nə qədər etibarlıdır”.\nXanım Əl Haca görə, əcnəbilər Livana həm də əməliyyatdan sonrakı sağalma müddətində gəzib ləzzət almaq üçün gəlirlər. Qədim xarabalıqlar, əsrarəngiz dağlar və çimərliklər insanları Livanın kənd yerlərinə cəlb edir.\nÇox vaxt “Yaxın Şərqin məclislər paytaxtı” adlandırılan Beyrut özünün düşkün gecə həyatı, restoranları və liberal münasibətləri ilə məşhurdur. Xanım Əl Hac deyir ki, pasientlərin çoxunun əməliyyat olunan günün səhərisicə şadlıq gecəsi keçirmək problemi yoxdur.\n“Burda insanların sarğı ilə restorana getməsi qəribə sayılmır”.\nLİVAN QADININA QOYULAN TƏLƏB\nBəzi pasientlər deyirlər ki, Beyrutun əsrarəngiz imici kosmetik turizmə görə ola bilər, ancaq bu yerli qadınlar üçün qiymətlərlə bağlıdır.\n“Nadya” kimi qələmə verilməsini istəyən qadın öz həqiqi adını ona görə gizlədir ki, onun yaxınlarda etdirdiyi əməliyyatdan kiminsə xəbər tutmasını istəmir. O deyir ki,\nLivan qadınları yaxşı görünmək üçün böyük təzyiq altında olurlar:\n“Gözəl deyilsizsə, savad dərəcənizdən asılı olmayaraq sizi işə götürməzlər”.\nHƏKİMLƏRİ RUHDAN SALAN SİYASİ DURUM\nLivanda kosmetik turizmin populyarlığının artmasına baxmayaraq ölkədə kövrək sülhün çox davan etməyəcəyi fikri həkimlərin daha vəcdlə çalışmalarına əngəl olur.\nQərbyönümlü iqtidar partiyası İran və Suriyanın dəstəklədiyi və bir neçə üzvlə Parlamentdə yer alan, silahlı qruplaşmaya malik Hizbullahla siyasi baxımdan qarşıdurma vəziyyətindədir. Fraksiyalar BMT tribunalında Hizbullahın bir neçə liderinin mühakimə olunacağına dair ağır debatlarla məşğuldurlar.\nBir çox livanlı İsraillə toqquşmanı vətəndaş mübarizəsinə qayıtmaqdan daha çox ehtimal edir. Bir neçə aydır müharibə başlaması ilə bağlı şayiə dolaşır.\nKeçən ay İran Prezidenti Mahmud Əhmədinejat Livanın İsraillə sərhəd cənub sərhədlərinə səfər edəndə onu on minlərlə tərəfdaş alqışladı, çünki o and içdi ki, bir vaxt İsrail “yoxa çıxacaq”.\nBeyrutun qələbəlik ticarət ərazilərindən birinin avtobus dayanacağından şimalda yerli əhali narahatdır, 2 illik nisbi sülhün yenidən İsraillə toqquşma ucbatından başa çata bilməsindən qorxurlar.\n17 yaşlı Ali məktəb tələbəsi Elio deyir ki, imtahanları vaxtından əvvəl verməli olub, çünki onların məktəb rəhbərliyi İsraillə yeni müharibənin başlamasından qorxur. Amma Elio düşünür ki, bu söhbətlərin bəziləri yalnız ajiotajdır.\n“Mən hər yay belə şayiələr eşidirəm ki, burda müharibə olacaq. Mən bunun heç bir nişanəsini görmürəm”.\nBeyrut Gözəllik Klinikasından olan doktor Tohme gələcək haqda daha skeptikdir. O deyir ki, nə qədər ki, İsraillə Fələstin arasında münaqişə davam edir, Livanda da qeyri-sabitlik olacaq.\nAncaq indi üçün siyasi gərginliyin artmasına baxmayaraq yeni-yeni pasientlər plastik əməliyyat üçün Livana gəlirlər.\n“Mən düşünürəm ki, sonda onlar bizə sülh gətirsələr, biz möcüzə yaradarıq”.\nTərcümə etdi: Şahnaz Bəylərqızı


Dominant.Az - Cəmil Həsənlinin qızının intim videolarını kimlər yayıb? - Prezidentə qarşı təxribat, DTX-ya bayram "hədiyyə"si və ...\n30 Martt 2021 13:48 5161 Baxış\nÖncəliklə qeyd edim ki, Milli Şuranın sədri Cəmil Həsənlinin övladının intim videosunun yayılması qəbuledilməz, ikrah doğuran, heç bir əndazəyə sığmayan, mənəvi və hüquqi baxımdan bağışlanması mümkün olmayan addımdır.\nBu məsələnin üç tərəfi var: mənəvi, hüquqi və siyasi!\nMəsələnin mənəvi tərəflərini önə çəkərək hər kəs yazır, danışır, haqlı etiraz edir. Cinayət Məcəlləsinin 156-cı maddəsi isə insanların şəxsi həyatları ilə bağlı video görüntü yaymağı qadağan edir və bu, cinayət hesab olunur. Bu, siyasi baxımdan daha məkrli şəkildə hazırlanmış və konkret hədəflərə hesablanmış addımdır.\nVideonun yayılması ilə - birincisi, Prezident İlham Əliyev və onun ailə üzvləri hədəfə gətirildi. İkincisi, bu video 28 mart - təhlükəsizlik orqanları əməkdaşlarının peşə bayramı günü DTX-ya bayram “hədiyyə”si edildi.\nHeç şübhəsiz, videonu yayan şəxslər bilirdilər ki, C.Həsənli ilk reaksiyasında şəxsən Prezident İ.Əliyevi hədəf seçəcək və bu məsələnin bütün məsuliyyəti birbaşa dövlət başçısının boynuna atılacaq. Biz istəsək də, istəməsək də, tarix olduğu kimi qalacaq: məhz İ.Əliyevin rəhbərliyi altında 44 günlük müharibə başladı və 30 il işğal altında qalan Azərbaycan torpaqları düşmən tapdağından azad edildi.\nCəmil Həsənlinin qızının intim videosunu kimlər, hansı qüvvələr çəkib yaya bilərdi?\nHər hansı bir cinayət baş verirsə, öncə həmin cinayətin xarakterini təhlil etmək lazımdır, dəst-xətti müəyyənləşdirmək əsas şərtdir. Bu əməli kimlər həyata keçirə bilər?\nMəlumatlı şəxslər bilirlər ki, intim görüntülər çəkmək, bundan siyasi məqsədlər üçün istifadə etmək Rusiya xüsusi xidmət orqanlarının əsas üsullarından biridir. Hələ SSRİ dövründə təxminən 10 min “cinsi casus” Şərqi Avropa, Paris, London, Amerika və digər ölkələrə “ixrac” edilmişdi. SSRİ-nin varisi Rusiya bu üsuldan bu gün də istifadə edir, “siyasi xarakterli seksual şantaj” Rusiya kəşfiyyatının ən çox istifadə etdiyi metoddur. Amerikalı rejissor Ç.Qrasiya özünün geniş araşdırmasında Rusiyanın cinsiyyətdən siyasətdə necə istifadə etdiyini, SSRİ-nin dağılmasından sonra da bu üsulun hansı şəkildə genişləndiyini faktlarla izah edir.\nMənim ehtimalıma görə, C.Həsənlinin qızının intim videosunun çəkilərək yayılması Rusiya kəşfiyyatının Azərbaycandakı müəyyən qüvvələrlə olan birgə “əl işi”idir.\nMəşhur “The Wall Street” jurnalı 2017-ci ildə yazırdı: “Kompromat həmçinin digər ölkələrlə diplomatik konfliktlər zamanı işə yarayan üsul olub. Bunun üçün Rusiyaya ezam olunan Qərb diplomatlarını ilk öncə rusların seks-tələlərindən qaçmağı öyrədirlər”. Rusiya bu üsuldan daxili siyasətdə də geniş istifadə edir, keçmiş baş prokuror Yuri Skuratovun başına gələnləri hər kəs xatırlayır. Eləcə də, ölkələrarası ziddiyyətlərin yaranmasında, investisiya cəlbində, iş adamlarının şantaj edilməsində Rusiya bu üsuldan geniş şəkildə bəhrələnir.\nBəs bu məsələdə “Şimal ayısı”nın marağı nədir?\nRusiya bu işi Azərbaycandakı öz “şifrələnmiş casus”ları vasitəsilə həyata keçirir.\nBirincisi, Qarabağın dirçəlməsi prosesində və işğaldan azad edilən torpaqlara ciddi kapitalın cəlb olunmasında Qərb layihələrinin qarşısını almaq. İstənilən iş adamı hər hansı ölkəyə sərmayə yatırmaq istəyirsə, ilk olaraq, həmin ölkədəki kriminal durumu araşdırır, orada özünün şəxsi sirrlərinin nə dərəcədə qorunub-qorunmayacağının zəmanət səviyyəsini öyrənir. Şəksiz, məlum videodan Qərbdə iri investisiya sahibləri, hökumətlər xəbərdar olacaq. Rusiya bununla həm Azərbaycan dövlətini şantaj etdi, həm də ölkəmizin imicinə ciddi zərbə vurur. Həmçinin, Qarabağda həyata keçiriləcək layihələrdə öz şirkətlərinin, məhsullarının üstünlüyünü və iqtisadi rıçaqlarını qorumağa çalışır.\nİkincisi, beynəlxalq hüquq-müdafiə təşkilatlarını Azərbaycana qarşı yenidən səfərbər etmək, təzyiqləri artırmaqla, özünün ölkəmizdəki siyasi rıçaqlarını gücləndirmək, Azərbaycanı Rusiyaya tərəf daha da yönləndirmək.\nÜçüncüsü, Prezident İ.Əliyevi və onun ailə üzvlərinin hədəfə gətirmək, Qərb ölkələrində yaşayan siyasi mühacirləri daha da aqressivləşdirmək və Azərbaycan hakimiyyətini də adekvat addımlar atmaq məcburiyyəti qarşısında buraxmaq. Siyasi mühacirlərin dəstəklədiyi müxalifət rəhbərlərindən birinin ailə üzvünün intim videosunun yayılması onların bütün nəzərlərini və aqressiyasını avtomatik şəkildə dövlət başçısına yönləndirmiş olur.\nDördüncüsü, Azərbaycanda Rusiyaya bağlı “şifrələnmiş casus”ların, dövlət içində “dövlət” qurmağa çalışan böyük məmur korpusunun, özlərinə qonşu dövlətlərdən”çətir” düzəldən siyasi düşərgə üzvlərinin ifşa olunmasında, bəlli şəbəkənin aşkarlanması və zərərsizləşdirilməsində DTX-nın qətiyyətli fəaliyyətini ləkələmək. Məlum video həm də təhülkəsizlik orqanlarının fəaliyyətini ləkələmək üçün onlara ad günü “hədiyyəsi” idi.\nBeşincisi, uzun müddətdir mitinq, aksiya keçirməyən müxalifətin bu istiqamətdəki fəaliyyətini sürətləndirmək, Bakı küçələrində 2018-2019-cu illərdəki kimi mitinqlər təşkil etmək.\nAltıncısı, Qarabağa yönələn nəzərləri daxilə yönəltmək, bununla da, özünün Qarabağda mənfur niyyətlərini reallaşdırmaq üçün sərbəst hərəkət etmək, nəzərləri daxilə yönəltməklə Azərbaycanda Qarabağla bağlı Rusiyanın addımlarına yönələn ictimai qınağı azaltmaq. Rusiya bununla Azərbaycanı Bakıda siyasi problemlər məngəsində sıxmaq, dövlətin Qarabağda planlaşdırdığı böyük iqtisadi layihələri əngəlləmək istəyir. Eyni zamanda, Dağlıq Qarabağdakı qondarma rejimlə bağlı özünün planlarını icra etmək niyyətini güdür və mümkün qədər 2024-cü ilə qədər bu prosesi yekunlaşdırmaq istəyir.\nYeddincisi, Azərbaycanda yeni siyasi münasibətlər sisteminin formalaşmasını baltalamaq, daxildəki vəziyyəti gərginləşdirmək. Məlumdur ki, ölkədə onlarla siyasi təşkilat hakimiyyətlə dialoq şəraitindədir. AXC-Milli Şura isə bu prosesdən kənardadır. Görünür ki, hakimiyyətlə bu müxalif qurumlar arasındakı münasibətlərin gələcəkdə də baş tutmaması üçün bütün körpülər yandırılır. Həmçinin, praktiki olaraq, heç bir təsir gücü qalmayan, uzun müddətdir mitinqlər keçirə bilməyən, müharibədən sonra isə fəaliyyəti tamamilə iflic olan bu qurumları aqressivləşdirmək, aktivləşdirmək əsas planlardan biridir.\nBir vacib məqamı unutmaq olmaz: Eldar Mahmudovun yarıtmaz fəaliyyəti ucbatından MTN ləğv edildi, yeni qurum yaradıldı. Ardınca informasiyalar yayıldı ki, E.Mahmudovda 2800 seks videosu var. Rusiya kəşfiyyatı bu məsələ ilə bağlı zaman-zaman gündəmə gətirilən E.Mahmudovun “seks bankı”na baş vura bilməzdimi? Bu gün ölkədə Rusiyaya bağlı şəbəkə halını almış çox ciddi qüvvələr var, görünür, Azərbaycanın hazırkı mövqe onları hərəkətə gətirib.\nXüsusi qeyd: Hamımız videonun yayılmasını qınayırıq, bu addımı atmaq əsl rəzillikdir. Amma... Azərbaycanın mental, oturuşmuş əxlaqi, ailə dəyərləri var. Ölkənin “prezidenti” olmaq istəyən, buna iddialı olan, məmur övladlarını əxlaqsızlıqda suçlayan bir şəxsin ailə üzvləri nümunəvi olmalı idilər.\nCəmil müəllim bilməlidir ki, “Qızımın intim həyatı özü üçündür” demək Azərbaycan kişi obrazını ayaq altına atıb tapdalamaqdır və bu ifadə onu mənəvi məsuliyyətdən, cəmiyyət qarşısındakı qınaqdan azad eləmir. “Mən müxalifətçiyəm və hansı addımı atsam, ailə üzvlərim nə etsə, günahkar deyiləm, məni Avropa və bütün müxalifət müdafiə edəcək” düşüncəsi də eyni həcmdə rəzillikdir.\nAtası büdcədən pul oğurlayan qudurğan məmur balası hansı əxlaqdadırsa, 38 yaşlı bir qadının da pul müqabilində bu “iş”ə getməsi eyni dərəcədə əxlaqsızlıqdır. Əgər bu “iş”i görən qadın C.Həsənlinin qızı olmasa idi, onu əsl adı ilə çağıracaqdıq. Yaxud bir məmur qızının belə bir videosu yayılsa idi, onu öz adı ilə səsləyəcəkdik, siyasi mühacirlərin rəngli efirlərindən də yayımlanacaqdı, bütün hakimiyyət söyüləcəkdi. Nədir, müxalifətçi olmaq insanı hər şeyi öz adı ilə çağrmaqdan xilas edirmi!?\nÖtən il gənclikdə azyaşlı uşağın velosipedini oğurlayıb qaçan cavan oğlanı polislər qaçarkən saxladılar, onu maşına əyləşdirib aparmaq istəyərkən, qışqırdı ki, “istefa”! Hakimiyyətdə söymədiyi adam qalmadı. Və gənc, təcrübəsiz serjantar qorxularından onu buraxdılar. İndi sual olunur: “İstefa” qışqırmaq bu cavan oğlanı etdiyi oğurluğun məsuliyyətindən azad edirmi? Xeyr! Odur ki, məntiqli olaq! C.Həsənlinin övladı ilə bağlı bu məsələ hamını incidir, amma oğru elə qışqırmamalıdır ki, doğruların ürəyi partlasın.\nOnu da qeyd edim ki, Rusiyanın intim videolarlarla bağlı “əməliyyat”ları indiyə qədər Avropada xeyli sayda istefalara səbəb olub.\nVə ən nəhayət, Rusiya bu dəfə də mürəkkəb və “mükəmməl” oynadı...


07 Sentyabr 2017 – Novator.az\nTer-Petrosyanı gəzdirən “Mercedes” hərraca çıxarıldı\nErmənistan hökuməti Levon Ter-Petrosyanın prezident olarkən istifadə etdiyi “Mercedes-Benz 500 SEL” avtomobilinin hərracda satılmasına qərar verib. Novator.az-ın məlumatına görə, dövlət əmlakında olan zirehli avtomobilə 17 milyon dram (35,5 min dollara yaxın) ilkin qiymət qoyulub. Levon Ter-Petrosya...\nMəhbus jurnalistlər və Gözəl Bayramlı ilə bağlı araşdırma aparılıb\nOmbudsmanın Milli Preventiv Qrupunun (MPQ) üzvləri Bakı İstintaq Təcridxanasına baş çəkib. Sentyabrın 7-si APA-da yayılan rəsmi məlumata görə, müəssisədə bir çox şəxslər, o cümlədən jurnalistlər Mehman Əliyev, Əfqan Muxtarlı, Əziz Orucov, AXCP sədrinin müavini Gözəl Bayramlı fərdi qəbul edilib, onla...\nİki ildə bankların say nə qədər azalıb?\n2015-2016-cı illərdə Azərbaycanda 12 bank ləğv edilib. Novator.az bildirir ki, bu il “AtaBank”la “Caspian Development Bank” birləşib və beləliklə, iki il öncə ilə müqayisədə bankların sayı 44-dən 31-ə enib. Maliyyə Bazarlarına Nəzarət Palatasının siyahısında bu banklar var: “Accessbank” “AFB BANK” “...\nİyulun son gününə Azərbaycanda fəaliyyət göstərən 31 bankın cəmi aktivləri 29 milyard 708,5 milyon manat, cəmi öhdəlikləri 26 milyard 872 milyon manat olub. Maliyyə Bazarlarına Nəzarət Palatası sentyabrın 7-də belə məlumat yayıb. Hesabatda bank sektorunun balans kapitalı 2 milyard 836,5 milyon manat...\nSentyabrın 7-si Bakıda Əmək və Əhalinin Sosial Müdafiəsi Nazirliyinin Beynəlxalq Əmək Təşkilatı (BƏT) ilə birgə təşkil etdiyi “Formal məşğulluq sosial hüquqların reallaşdırılmasının şərti kimi” mövzusunda konfrans başlayıb. Rəsmi məlumata görə, konfransda çıxış edən əmək və əhalinin sosial müdafiəsi...\nİlham Əliyev 212 saylı məktəbdə yaradılan şəraitlə tanış olub\nPrezident İlham Əliyev sentyabrın 7-də paytaxtın Nərimanov rayonunda əsaslı təmir edilən 212 saylı tam orta məktəbdə yaradılan şəraitlə tanış olub. AZƏRTAC xəbər verir ki, təhsil ocağının 51 sinif, 2 informatika, 3 laboratoriya otaqlarından, idman və akt zallarından, yeməkxanadan, həmçinin hərbi ota...\nKataloniya müstəqillik referendumuna gedir, İspaniya razılaşmır\nKataloniya vilayətinin rəsmiləri İspaniyadan ayrılmaq referendumu yolunda daha bir addım atıb. Novator.az-ın məlumatına görə, muxtar vilayətin başçısı Karles Puçdemontun sentyabrın 6-da imzaladığı dekretlə referendum oktyabrın 1-nə təyin edilib. Hədəf Kataloniyanın müstəqil dövlət olmasıdır. Vilayət...\n15 günün cəzaları\nEkologiya və Təbii Sərvətlər Nazirliyi yarım aylıq hesabat yayıb. Novator.az-a verilən rəsmi məlumatda deyilir ki, Ətraf Mühitin Mühafizəsi Departamenti 16-31 avqust arası ekoloji qanunvericiliyin tələblərinə riayət olunmasını yoxlayıb. Atmosfer havasının, su və torpaq ehtiyatlarının, yerin təkinin,...\nSentyabrın 7-də ABŞ dollarının rəsmi kursu ötən gün müəyyən edilmiş 1,7009 manat həddində qalıb. Bəzi valyutalar isə bahalaşıb. Novator.az-ın məlumatına görə, Mərkəzi Bank avronun məzənnəsini 2,0265 manatdan 2,0283 manata, Rusiya rublunun qiymətini 0,0295 manatdan 0,0297 manata qaldırıb. Gürcü laris...\nPrezident İlham Əliyev ötən il noyabrın 24-də imzaladığı fərmanla publik hüquqi şəxsə çevrilmiş Müəllif Hüquqları Agentliyinin (əvvəlki statusu mərkəzi icra hakimiyyəti orqanına bərabər idi) və İcbari Tibbi Sığorta üzrə Dövlət Agentliyinin (əvvəl Nazirlər Kabineti yanında icra hakimiyyəti orqanı idi...\nAzərbaycanlı alim, qeyri-səlis çoxluqlar nəzəriyyəsinin və qeyri-səlis məntiqin banisi, Kaliforniya Universitetinin professoru Lütfi Zadə sentyabrın 6-da dünyasını dəyişib. Lütfi Zadə 1921-ci il fevralın 4-də Bakı şəhərində anadan olub. 1944-cü ildə Tehran Universitetini elektrik mühəndisliyi ixtisa...


Geologiya İnstitutu kadrlarını elektron xəritə tərtib etməyə imkan verən “ArcGIS” proqramının mənimsənilməsinə cəlb edib\n“Azərbaycan Milli Elmlər Akademiyasının Geologiya İnstitutu “ArcGIS” elektron xəritəçəkmə proqramının istifadə qaydalarını mənimsəyərsə, Azərbaycan ərazilərinin tektonikasına dair mövcud məlumatları rəqəmsallaşdırmaq və elektron xəritə şəklində cəmləşdirmək mümkün olar”.\nİlin sonunadək yüksəksürətli məlumat mübadiləsi təmin edən qurğu təqdim ediləcək\n2012-ci ilin sonunadək bazarda “Thunderbolt” texnologiyasını dəstəkləyən təxminən 100-ə yaxın periferiya qurğusu təqdim ediləcək. Bu barədə “İntel” şirkətinin top-menecerlərindən biri məlumat verib. “İCTnews.az” elektron xəbər xidməti “dailycomm.ru” saytına istinadən bildirir ki, San-Fransisko şəhərində\nKabel televiziyalarının xidmətlərini müqayisə etmək imkanı yaradılıb\n“Yoxla.az” elektron resursunda genişzolaqlı, simsiz və mobil internet ilə yanaşı, artıq rəqəmli və kabel televiziya xidmətlərini də yoxlamaq imkanı yaradılıb. “İCTnews” elektron xəbər xidmətinin məlumatına görə, hal-hazırda Azərbaycanda fəaliyyət göstərən “AiləTV”, “KATV1”, “B&BTV” və\n“İntel” superkompyuter texnologiyalarının bir hissəsini alıb\nSuperkompyuter istehsalçısı olan “Cray” şirkəti ilə “İntel” korporasiyası arasında bağlanmış sazişin şərtlərinə əsasən, “Cray” şirkəti yüksəkməhsuldarlıqlı sistemlər istehsalı ilə bağlı öz əsas texnologiyalarının bir hissəsini “İntel” korporasiyasına satacaq. Bundan əlavə, “Cray” şirkətinin 74\n“Canon” şirkəti özünə gəlir\nYaponiyanın rəqəmli fotoaparat istehsalçısı olan “Canon” şirkətinin xalis mənfəəti 2012-ci ilin birinci rübündə keçən ilin analoji dövrü ilə müqayisədə 11 faiz artıb və 61,5 milyard yena (759,5 milyon dollar) təşkil edib. Bu barədə şirkətin hesabatında qeyd edilib. “İCTnews.az” elektron xəbər xidməti “digit.ru” saytına istinadən bildirir ki,\n“Ericsson” şirkətinin xalis mənfəəti 2012-ci ilin birinci rübündə artıb\nİsveçin telekommunikasiya avadanlığı istehsalçısı olan “Ericsson” şirkətinin xalis mənfəəti 2 dəfədən çox artıb. Buna səbəb şirkətin “Sony Ericsson” birgə müəssisəsindəki payını “Sony” şirkətinə satması olub. Bununla bərabər, şirkət marja göstəricisinin artması haqqında məlumat verib.\nAzərbaycan nümayəndə heyəti “e-hökumət”in tətbiqi ilə tanış olublar\nCari il 23 aprel tarixində Azərbaycan Respublikasının Prezidenti yanında Dövlət Qulluğu Məsələləri üzrə Komissiyanın İnformasiya texnologiyaları və proqram təminatı sektorunun əməkdaşları Gürcüstan Respublikasının Tbilisi şəhərində Avropa Birliyinin Şərq Tərəfdaşlığı\n“IBM” korporasiyası “Vivisimo” şirkətini satın alıb\n“IBM” korporasiyası “Vivisimo” şirkətini satın almasına dair saziş imzalaması haqqında məlumat verib. Qeyd edim ki, “Vivisimo” şirkəti böyük tutuma malik məlumatlarla işləmək üçün proqram təminatı tədarükçüsüdür. “Vivisimo” şirkətinin məhsulları sayəsində korporativ\n“Microsoft Təhsildə Əməkdaşlıq Forumu 2013” Beynəlxalq müsabiqəsi başladı\n“Microsoft Azərbaycan” şirkəti “Microsoft Təhsildə Əməkdaşlıq Forumu 2013” müsabiqəsinin Azərbaycan üzrə seçim mərhələsi başladı. Ölkəmizdə müsabiqə “Microsoft Azərbaycan”, Təhsil Nazirliyi və “Mədəd Azərbaycan” təşkilatı tərəfindən dəstəklənir. Bu barədə “İCTnews” elektron xəbər\n“WWDC” konfransı iyunun 11-də işinə başlayacaq\n“Apple” şirkətinin təşkil etdiyi tərtibatçıların illik ümumdünya konfransı (Worldwide Developers Conference, WWDC) bu il iyunun 11-dən 15-dək San-Fransiskonun “Moskone West” kompleksində keçiriləcək. Qiyməti 1599 dollar təşkil edən konfrans biletlərini “Apple”-ın saytından əldə etmək mümkündür.\nPlanşet bazarının həcmi 760 milyon qurğuya çatacaq\nPlanşet kompyuterləri bazarda çox sürətlə yayılırlar. 2016-cı ildə planşet kompyuterlərinin satışı 2011-ci illə (56 milyon) müqayisədə 6-7 dəfə artaraq 375 milyon təşkil edəcək. 4 ildən sonra bazarda əlçatan planşetlərin ümumi sayı 760 milyon qurğuya çatacaq. “Forrester Research” analitik şirkəti tərəfindən təşkil edilmiş "\nEİF-in elektron məlumat bazası yaradılıb\n“Elmin İnkişafı Fondunun çox güclü elektron məlumat bazası yaradılıb”. “İCTnews “ elektron xəbər xidmətinin məlumatına görə, bu sözləri fondun icraçı direktoru Elçin Babayev jurnalistlərə açıqlamasında deyib. O bildirib ki, baza zənginləşdikcə biz daha yaxşı izləyə bilirik ki,\n“BlackBerry 10” əməliyyat sistemi ilə işləyən qurğular təqdim ediləcək\n“N4BB” nəşri “RIM” şirkətinə yaxın olan mənbələrə istinadən bildirib ki, cari ilin yayında “BlackBerry 10” əməliyyat sistemi ilə işləyəcək yeni mobil qurğular təqdim ediləcək. “İCTnews.az” elektron xəbər xidməti “pitbit.ru” saytına istinadən bildirir ki,\n“Əqli mülkiyyət: gələcəyə baxış” mövzusunda beynəlxalq konfrans işə başlayıb\nBu gün bütün dünyada Beynəlxalq Əqli Mülkiyyət günü kimi qeyd edilir. Bu məqsədlə Bakıda Müəllif Hüquqları Agentliyinin (MHA) və Standartlaşdırma, Metrologiya və Patent üzrə Dövlət Komitəsinin (SMPDK) birgə təşkilatçılığı ilə “Əqli mülkiyyət: gələcəyə baxış” mövzusunda\n“İntel” mobil sənayedə “böyük oyunçu” olmaq istəyir\nAmerikanın “İntel” korporasiyası yaxın 5 il ərzində mobil sənayedə "böyük oyunçu" olmağı planlaşdırır. Məlumat üçün bildirim ki, şirkətin prosessorları ilk dəfə olaraq bir neçə gün əvvəl smartfon bazarında təqdim edilib. “İntel” şirkətinin maliyyə direktoru Steysi Smit (Stacy Smith)


“Xanbabayev və dəstəsi Nəcimə Babayevanın təkcə mülkiyyətini ələ keçirmək istəyi ilə kifayətlənməyib…” – Transqafqaz\n“Xanbabayev və dəstəsi Nəcimə Babayevanın təkcə mülkiyyətini ələ keçirmək istəyi ilə kifayətlənməyib…”\nXaçmazda öldürülən bazar sahibəsi Nəcimə Babayevanın ailəsi: “Qatil və potensial sifarişçilər hələ də azadlıqdadır”\n“Xanbabayev və dəstəsi Nəcimə Babayevanın təkcə mülkiyyətini ələ keçirmək istəyi ilə kifayətlənməyib”\nMüraciətdən bəzi hissələri təqdim edirik: “Bildiririk ki, anamız Babayeva Nəcimə Qayıtmaz qızı 15 sentyabr 2010-cu ildə, 73 yaşında yaşadığı Xaçmaz şəhəri, Müşkür küşəsi 15 ünvanında vəhşicəsinə qətlə yetirilib. Nəcimə Babayeva sahibkar, Xaçmaz şəhərindəki ”Arzu” ticarət mərkəzinin mülkiyyətçisi və direktoru olmaqla bərabər Azərbaycan Yazıçılar Birliyinin üzvü, şairə idi. Ömrünün son 3 ilini sahibi olduğu ticarət mərkəzini ən müxtəlif qanunsuz yollarla onun əlindən almaq istəyən Xaçmaz rayonunun sabiq icra başçısı Şəmsəddin Xanbabayevin rəhbəri və təşkilatçısı olduğu dəstə ilə mübarizə aparıb. Xanbabayev və dəstəsi Nəcimə Babayevanın təkcə mülkiyyətini ələ keçirmək istəyi ilə kifayətlənməyib. Belə ki, Nəcimə Babayevanın müəllifi olduğu “Dünya dərdimdən xəbərsiz” kitabındakı sərt tənqidi satirik şeirlərinə görə cəzalandırmaq üçün xüsusi öyrədilmiş adamlar vasitəsilə 250 min manat təzminat tələbi ilə məhkəməyə vermişdi. Bu və digər qanunsuz əməllərinə son qoyulması tələbi ilə Nəcimə Babayeva respublikanın bütün ali instansiya orqanlarına üç il boyunca şikayətlər etsə də heç bir tədbir görülmədi.\nXaçmazda sahibkar qadının müəmmalı qətlindən 9 il keçir, qatil isə hələ də tapılmayıb\n2021-ci ilin yanvar ayının 19-da cinayət işinin istintaqını aparan Zöhrab Səməndov bu işlə əlaqədar Xaçmazda Babayevanın qızı Gülnarə Həbibovanı ifadə almaq adı altında 6 saat dindirmiş və eynilə 2010-cu ildə Rasim Məlikovun gəldiyi “qənaət”ə uyğun suallar verərək qətllə bağlı Xanbabayev və dəstəsini müdafiə xəttini seçib. Daha sonra həmin ilin 17 mart tarixində Baş İstintaq İdarəsində Gülnarə Həbibova Zöhrab Səməndovun iş otağında olarkən psixoloji təzyiq və aldatma yolu ilə Gülnarənin smartfonunun kodunu öyrənib. Mobil telefon inzibati binanın girişindəki buraxılış otağında mühafizə polisinin əməkdaşlarına Gülnarə Həbibova tərəfindən təhvil verilib. Zöhrab Səməndov həmin polis əməkdaşına yaxınlaşaraq Gülnarənin telefonuna zəng vurmasını istəyir. Gülnarənin telefonuna zəng gəlir və müstəntiq guya istintaq zərurəti ilə əlaqədar həmin telefonu götürür. Telefonu qanunsuz olaraq açır və ona izləmə proqramı yükləyərək Gülnarənin bütün hərəkət və danışıqlarının videoçəkilişini aparıb. Bu barədə bütün sübutları müvafiq qurumlara təqdim etmişik, müstəntiqin qeyri-prossesual üsullarla bu qanunsuz əməllərindən Baş Prokurorluğa şikayət etməyimizə baxmayaraq sonuncu barədə heç bir tədbir görülmədi.\n“Lakin üzləşmə zamanı Elşadın yalan ifadə verdiyi üzə çıxıb”\n25 avqust 2021-ci ildə Zöhrab Səməndov təxminən 15 nəfər mülki və polis geyimində olan şəxslər və iki xidməti itlə Nəcimə Babayevanın oğlu Cavid Həbibovun qayınatası Nadir Həmidovun Xaçmaz rayonu Sudur-oba kəndindəki evinə gəlib, orada axtarış aparıb, daha sonra Nadir Həmidovu Xaçmaz Prokurorluğuna apararaq təxminən 4 saat dindirib. Dindirmə zamanı Zöhrab Səməndov Nadir Həmidova deyib ki, qudanı sən öldürmüsən, əlimizdə bununla bağlı faktlar var. Xoşluqla bu qətli boynuna al, mən də öz növbəmdə söz verirəm ki, sənə köməklik edəcəyəm. Atasına qarşı edilmiş bu qanunsuz əməllərə görə Nadir Həmidovun oğlu, Səfərbərlik və hərbi Xidmətə Çağırış üzrə Dövlət Xidmətinin Hacıqabul rayon şöbəsinin əməkdaşı olan Rauf Həmidov axtarış şousunu təşkil edən Zöhrab Səməndovdan və orada iştirak edən Xaçmaz Polis Şöbəsinin əməkdaşlarından Baş Prokurorluğa və Daxili İşlər Nazirliyinin rəhbərliyinə bir neçə dəfə şikayət etmişdir. Baş Prokurorluğun Baş İstintaq İdarəsinin rəis müavinin qəbuluna gedərək Zöhrab Səməndovun qanunsuz əməllərindən etdiyi şikayəti birbaşa çatdırıb. Digər tərəfdən, bu əmələ görə prokurorluğu mülki qaydada məhkəməyə belə verib. Baş Prokurorluq öz əməkdaşını törətdiyi bu qədər qanunsuz əməllərə görə cəzalandırmaq əvəzinə şikayətçi, Rauf Həmidovu 1 oktyabr 2021-ci il tarixdə guya həyata keçirdiyi əməliyyat-istintaq tədbiri ilə cinayət başında yaxalamış, ona AR CM-in 311.2-ci (rüşvət alma) maddəsi ilə ittiham edilmiş, barəsində Bakı Hərbi Məhkəməsi tərəfindən həbs-qətimkan tədbiri seçilib. Maraqlıdır ki, məhkəmənin verdiyi qərardan görünür ki, Rauf Həmidovun guya rüşvət alması ilə bağlı məlumat Nəcimə Babayevanın qətlinin ibtidai istintaqına rəhbərlik edən Zöhrab Səməndovun əməliyyat-istintaq “fəaliyyət”i ilə əldə olunub. Əslində isə Rauf evində şahidlərin yanında, sadəcə, saxlanılıb prokurorluğa aparılıb. Açıq -aydın görünür ki, istintaq orqanının məqsədi heç də Nəcimə Babayevanın əsl qatillərini tapmaq deyil. Əksinə, 11 il bundan əvvəl olduğu kimi saxta dəlillər, sübutlar toplamaqla cinayəti mərhumun ailə üzvlərinin birinin və yaxud bir neçəsinin üzərinə atmaq, bu qanunsuzluqlara qarşı gələn hər kəsi ən müxtəlif üsullarla susdurmaqdır”.\nRusiya Federasiyası və İranın Moskvadakı nümayəndələri kəşfiyyat sahəsində əməkdaşlığı müzakirə etdilər.\nTəcili: İranlı professor – “İran İsraildən silah alırdı…”


Zərgəri tapmaq | Sanan Guliyev\nIn Ordan-burdanTags brilyant, dəyəri anlamaq, ustad, zərgəri tapmaq November 8, 2011 6 Views Sanan Guliyev\nNormalda bu tipli hekayələri çox oxumuram. Çünki hər kəs bu hekayələrə uyğun yaşasa biraz standart olar hər şey düşünürəm. Amma arada “Oğlum, artıq böyümüsən” ilə başlayan nəsihət verən hekayələr özünü oxutdurmağı bacarır. Bu dəfə də elə oldu və çox maraqlı bir hekayə oxudum. Düşünürəm ki, bunu danışmaq üçün mən öz oğlumu gözləməsəmdə olar 🙂 Sizlərlə paylaşmaq istədim.\nVaxtilə bir müdrik ustad, illərcə yanında yetişdirdiyi şagirdinin səviyyəsini öyrənmək istəyir.\nOnun əlinə çox parlaq və sirrli görünüşə sahib iri bir nəsnə verib: “Oğlum” deyir, “Bunu götür, önünə gələn tacirə göstər, nə qədər pul verdiklərini soruş, sonra da zərgərə göstər. Heç kimə satmadan yalnız qiymətlərini və nə dediklərini öyrən, gəl mənə bildir.\nŞagird əlindəki ilə ətrafındakı tacirləri gəzməyə başlayır.\nƏvvəlcə bir baqqal dükanına girir və “Bunu neçəyə alarsınız?” deyə soruşur.\nBaqqal parlaq bir muncuğa bənzətdiyi obyekti əlinə alır; o yana bu yana çevirir; sonra: “Buna bir manat verərəm. Bizim uşaq oynasın” deyir.\nİkinci bir manufakturaçıya gedir. O da parlaq bir daşa bənzətdiyi obyektə ancaq beş manat verməyə razı olur.\nÜçüncü dəfə bir sələmçiyə gedir: Sələmçi obyektə baxır, “Bu mənim əşyalara yaxşı bəzək olar. Bundan qaş dediyimiz bəzəklərdən düzəldərəm. Buna bir on manat verərəm.”\nƏn son olaraq bir zərgərə gedir. Zərgər şagirdin əlindəkini görən kimi yerindən atılır. “Bu qədər qiymətli bir brilyantı, ləl-cəvahiratı haradan tapmısan?” deyə heyrətlə qışqırır və dərhal əlavə edir. “Buna neçə manat istəyirsən?” Şagird soruşur: Siz nə verirsiniz?” “Nə istəyirsənsə verərəm.”\nŞagird, “Xeyr verə bilmərəm.” deyə daşı götürmək istəyəndə zərgər yalvarmağa başlayır: “Nə olar bunu mənə satın. Dükanımı, evimi, hətta torpaqlarımı verim.” Şagird əmanət olduğunu, satmağa səlahiyyətli olmadığını, ancaq qiymət öyrənməsini istədiklərini izah edənə qədər zərgər bir xeyli dil tökür.\nLəl-cəvahiratı götürüb zərgərdən çıxan şagirdin başı qarmaqarışıqdır. Belə qarışıq düşüncələr içində ustadının yanına qayıdır. Bir tərəfdə əlindəki nəsnəyə ağzını büzərək 1 manat verib onu oyuncaq olaraq görənlər, digər tərəfdə də ləl-cəvahirat adlandırıb buna sahib olmaq üçün hər şeyini verməyə hazır olan və hətta yalvaran kəslər.\nUstadın yanına qayıdan şagird, böyük bir qarışıqlıq içində başına gələn hadisəni danışır.\nUstad soruşur: “Bu qarşılaşdığın vəziyyətləri izah edə bilərsənmi?”\nŞagird: “Çox çaşmışam ustad, nə deyəcəyimi bilmirəm, başım qarışıqdır” deyə cavab verir.\nMüdrik: “Bir şeyin qiymətini ancaq onun dəyərini biləni anlayır və onun dəyəri bilənin yanında qiymətlidir.”\nHər insanın həyatında varlığını və dəyərini bilən, hiss edən, fərqləndirən zərgərlər mütləq vardır. Məsələ zərgəri tapmaqdadır…\n2 comments On Zərgəri tapmaq\nNovember 12, 2011 at 15:09 - Reply\nBunu daha öncə də oxumuşdum, amma sənin verdiyin son fikir daha maraqli idi. 🙂\nNovember 12, 2011 at 15:19 - Reply\nBəyəndiyinizə şad oldum.\nMaşın Öyrənməsi nədir?\nKişi və qadın icadları


Karl Marksın öz xanımına yazdığı məktub | Düşüncə Jurnalı\nKarl Marksın öz xanımına yazdığı məktub\nYenə sənə yazıram, çünki tənhayam və beynimdə daxilən sənlə danışdığım zaman sənin bunu bilə bilməməyinə yaxud da, mənə qarşılıq verə bilməməyinə dözə bilmirəm. Qısamüddətli ayrılıqlar yaxşıdır, çünki hər zaman birlikdə olduğumuz zaman hər şey ayırd edilə bilməyəcək qədər oxşarlaşmağa başlayır. Yanbayan dayandıqda qüllələr belə balacalaşsa ...da, adi və kiçik şeylər yaxından baxıldıqda nəhəngləşir. Xırda narahatlıqlar onlara səbəb olan şeylər aradan qaldırılan zaman yox ola bilərlər. Yanaşı olduqlarına görə adiləşən ehtiraslar da məsafənin sehrindən böyüyüb təbii vəziyyətlərinə dönərlər. Sevgim də belədir...\nZamanın sevgimi günəş və yağışın bitkiləri böyütdüyü kimi böyütdüyünü anlamağım üçün sənin bircə an, röyada belə olsa məndən ayrılmağın yetərlidir. Səndən ayrılan kimi sənə olan sevgim bütün gerçəkliyi ilə özünü büruzə verir: o, ruhumun bütün enerjisi ilə ürəyimin bütün xarakterini birləşdirən bir nəhəngdir. Beləcə , mən yenidən insan olduğumu hiss edirəm , çünki içim ehtiraslarla dolur. Araşdırma və müasir təhsilin bizi ağuşuna atdığı qeyri-müəyyənli klər və bütün obyektiv və subyektiv təəssüratlarımızda qüsur tapmağa vadar edən skeptiklik bizi kiçildir , zəiflədir və deyingənləşdirir. Lakin sevgi- Feyerbaxvari sevgi, varlığa olan sevgi, proletariata sevgi yox, sevdiyinə qarşı duyduğun eşq, yəni,- sənə olan sevgim insanı yenidən insanlaşdırır...\nDünyada çox qadın var, bəziləri çox gözəldir, lakin mən hər bir cizgisi , hətta, hər bir qırışı mənə həyatımın ən böyük və ən şirin anlarını xatırladan bir üzü bir də harda tapa bilərəm? Sənin şirin simanda sonsuz iztirablarımı , əvəz olunmaz itkilərimi belə oxuya bilirəm və sənin üzündən öpdüyüm zaman kədəri öpürəm... Salamat qal, əzizim. Səni və uşaqları min dəfələrlə öpürəm...\nMançester. 21iyun, 1865-ci il.


Nüşabə Məmmədova: Ölkə rəhbərliyi tərəfindən qəbul olunan qətiyyətli addımlar vətəndaş cəmiyyətini, hər bir vətəndaşı səfərbər olmağa sövq etdi”.\n“Koronavirus pandemiyasının qlobal təhlükəyə çevrilməyə başladığı ilk vaxtdan cənab Prezident İlham Əliyev və Birinci vitse-prezident, Heydər Əliyev Fondunun Prezidenti Mehriban xanım Əliyeva tərəfindən qəbul olunan operativ tarixi qərarlar pandemiyanın ölkəmizdə geniş yayılmasının, kütləvi insan ölümünə səbəb olmasının qarşısını ciddi şəkildə aldı, infeksiyaya yoluxma sayını minimuma endirdi. Cənab Prezidentin “Biz birlikdə güclüyük” çağırışı ilə ölkədə ümummilli səfərbərlik oldu, xalq Prezident ətrafında birləşməklə görünməmiş həmrəylik nümayiş etdirdi. Bütün mümkün olan maddi imkanları epidemiya və onun fəsadlarının aradan qaldırılmasına yönləndən dövlətin atdığı addımlar ölkə ictimaiyyəti tərəfindən sevgi ilə qarşılandı. İnsanların pandemiyadan qorunması naminə bütün mexanizmlər genişmiqyaslı fəaliyyətə cəlb olundu. Açılan yeni müasiq tələblərə uyğun hospitallar ilk olaraq öz imkanlarını bu istiqamətə yönəltmək məqsədilə qapılarını açdılar”\nBu barədə “Üç nöqtə”yə Milli QHT Forumunun vitse-prezidenti Nüşabə Məmmədova pandemiyada vətəndaş cəmiyyətinin rolu ilə bağlı açıqlamasında bildirib.\nN.Məmmədova hesab edir ki, karantin dövrü bütün tərəfləri ilə yanaşı, xalq-iqtidar birliyinin etibarlı təməl üzərində qurulduğunu, bu birliyin sarsılmazlığını bir daha sübut etdi.\n“Dövlət rəhbərliyi tərəfindən COVİD-19 pandemiyası ilə bağlı həyata keçirilən siyasətə ölkəmizin vətəndaş cəmiyyəti institutlarından, o cümlədən qeyri-hökumət təşkilatlarından və kütləvi informasiya vasitələrindən birmənalı dəstək gəldi. Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının sədri, millət vəkili cənab Azay Quliyevin təşəbbüsü ilə martın 27-dən etibarən koronavirusun yayılmasının qarşısının alınmasına ictimai dəstəyi təmin etmək məqsədilə "Evdə qal, cəmiyyəti qoru" adlı ictimai monitorinq və məlumatlandırma kampaniyasına başlanıldı. Ölkənin fəal vətəndaş cəmiyyəti institutları bu kampaniyaya qoşulmaqla ictimai maarifləndirmə işinə töhfə vermiş oldular. Şuranın nəzdində İctimai Qərargah yaradıldı.\nAzərbaycan Milli QHT Forumu nəzdində yaradılan Koronavirusa qarşı Mübarizə Qərargahının 35 nəfərdən ibarət üzvləri Bakıda və ölkəmizin bütün regionlarında ictimai maarifləndirmə, monitorinq və nəzarət fəaliyyətini həyata keçirməkdədirlər. Beləliklə, ölkə rəhbərliyi tərəfindən qəbul olunan qətiyyətli addımlar bütün rəsmi və qeyri-rəsmi fəaliyyət sahələrini, o cümlədən dövlət qurumlarını, vətəndaş cəmiyyətini, hər bir vətəndaşı səfərbər olmağa sövq etdi. Həyatımıza karantin dövrü olaraq daxıl olan bu zaman bütün tərəfləri ilə yanaşı xalq-iqtidar birliyinin etibarlı təməl üzərində qurulduğunu, bu birliyin sarsılmazlığını bir daha sübut etdi”.\nN.Məmmədova təssüflə bildirib ki, ölkəmizdə qlobal pandemiya təhlükəsinə qarşı aparılan mübarizəyə mane olmağa çalışan, hansısa xırda məişət problemlərinin böyüdərək, bunun dövlətin və millətimizin mənafelərinin əleyhinə istifadə etməsinə səy göstərən siyasi qruplar var.\n“Xarici havadarlarının sifarişlərinin icraçısı olan bu qruplar həm öz “donor”ları, həm də xalq arasında etibarlarını itiriblər. Onların yalan, təxribat üzərində qurulan informasiya müharibəsi sona çatıb”.\n“Ermənistana qarşı sanksiyaların tətbiq olunmasının zamanıdır”\nN.Məmmədova belə bir ərəfədə cəmiyyətdə təbii ki, Dağlıq Qarabağda cərəyan edən proseslərə, separatçı rejimin regionda növbəti bir təhlükəli vəziyyəti yaratmasına birmənalı olaraq etiraz etdiyini qeyd edib. “Qarabağ bizim tarixi, əzəli torpağımızdır. Hazırda rəsmi olaraq Azərbaycan əhalisi 10 milyon nəfər təşkil edir və hər 10 nəfərdən bir nəfəri qaçqın və ya məcburi köçkündür. 30 ilə yaxındır öz doğma torpaqlarından, evlərindən didərgin düşmüş bir milyondan çox insan hər an öz vətənlərinə qayıdacağı günü, erməni işgəncələri altında saxlanılan girovlarımız, o cümlədən Dilqəm Əsgərov və Şahbaz Quliyev qurtuluş günlərini gözləyirlər. Qarabağ problemi hər an xalqımızın ürəyində acıyan bir yaradır. Unudulması mümkün deyil.\nArtıq bir neçə aydır ki, bütün dünya COVİD-19 koronavirus pandemiyasına qarşı mübarizə aparır, bütün planlaşdırılmış beynəlxalq əhəmiyyətli tədbirlər, ali səviyyəli diplomatik, rəsmi görüşlər təxirə salınıb, dayandırılıb. Dünya dövlətləri koronovirus pandemiyasına qarşı mübarizədə misilsiz fəaliyyət göstərir, insanları pandemiyadan xilas etmək üçün böyük güclər səfərbər olunub. Belə bir şəraitdə Ermənistan tərəfindən martın 31-də Azərbaycanın işğal olunmuş Dağlıq Qarabağ ərazisində qondarma “prezident” və “parlament” seçkilərinin keçirilməsi, həmçinin xarici ölkələrdən, beynəlxalq təşkilatlardan müşahidəçi missiyaları dəvət etməsi erməni əhalisini və beynəlxalq ictimaiyyəti aldatmaqdan başqa anlama gəlmir. Bu, eyni zamanda pandemiya ilə mübarizədə beynəlxalq çağırışlara zidd olmaqla yanaşı, dünyadan təcrid olunaraq, özünəqapanmış monoetnik Ermənistan tərəfindən atılan növbəti uğursuz addım idi və bu addım beynəlxalq ictimaiyyət, dünya dövlətləri tərəfindən qətiyyətlə pislənildi. 120 ölkənin birləşdiyi Qoşulmama Hərəkatı, Avropa İttifaqı, Avropa Parlamenti, ATƏT-in Minsk Qrupunun həmsədrləri və bir çox dövlətlər Azərbaycanın işğal altında olan ərazisində keçirilən seçkilərin qanunsuz olduğunu bəyan etdilər. Bununla yanası seçki şousu ərəfəsində bəzi neqativ hallar istisna olunmadı”.\nN.Məmmədova ABŞ Konqresmenlərinin separatçı rejimə təbrik məktubu ünvanlamasını da pisləyib.\n“Mart ayının 19-dan etibarən Ermənistanın rəhbərliyi ilə dəvət olunmuş müşahidəçi missiyaların, həmçinin ABŞ konqresmenlərinin, o cümlədən Frenk Pallon, Ceki Spayer və Adam Şifin öz nümayəndələrini Dağlıq Qarabağda seçkiləri izləmək üçün göndərməsi Cənubi Qafqaz regionunda sülhə təhdid olmaqla yanaşı, Ermənistan-Azərbaycan Dağlıq Qarabağ münaqişəsinin sülh yolu ilə həllinə ciddi zərbədir. Dağlıq Qarabağ ərazisində hər hansı bir seçki yalnız bu ərazinin hüquqi sakinlərinin öz torpaqlarına qayıtdıqdan sonra Azərbaycan Respublikasının qanunları əsasında keçirilə bilər. Ermənistan hakimiyyəti bu reallığı dərk etməlidir və dövlət olaraq mövcud olmaq maraqlarını qrantlar hesabına deyil, regional layihələrə qoşulmaqla həyata keçirməlidir. Bunun yeganə yolu işğal etdiyi əraziləri sülh yolu ilə tərk etməsidir. Əks halda bütün regional layihələrdən təcrid olunmuş bu ölkənin perspektivliyi ümidsizdir, məhvə məhkumdur”.\nPolitoloq Qabil Hüseynli də bu məsələyə münasibət bildirib. O deyib: “Zənnimcə ABŞ Minsk Qrupunda həmsədr dövlət kimi belə hadisələrə diqqətlə yanaşmalı, bu cür özbaşına və Amerikanın xarici siyasətinə kölgə salan başabəla konqresmənlərə qarşı ciddi mövqe ortaya qoymalıdır. Bunlar bu davranışları ilə nəyə nail olmağa çalışırlar; dünyanı xaosa aparmaq, öz məhvərindən çıxarmaq istəyirlər?!\nQ.Hüseynli bildirib ki, dünyanın yeni düzəninin formalaşmasında böyük rola malik olan ABŞ-ın, dünya düzəninə zidd gələn qüvvələrə qarşı “yox”, deməyinin vaxtı çatıb. “Mən konqresmenlərin tutduğu mövqeyi hiddətlə pisləyirəm”.\n29 Aprel 2020 [16:54]


ATƏT sədri: «Heç kim Azərbaycanın qərar qəbul etmək hüququnu kiçiltmir»\n2021, 12 Aprel, Bazar ertəsi, Bakı vaxtı 11:48\nİyul 08, 2013\n«Ukraynanın mövqeyi sadə və məntiqidir - biz hesab edirik ki, ATƏT-in ofisinin statusunu müəyyənləşdirmək onun yerləşdiyi ölkənin suveren hüququdur. Ancaq biz ATƏT üzvüyük və komanda ruhu da var. Heç kim Azərbaycanın qərar qəbul etmək hüququnu kiçiltmir».\nAPA-nın xəbərinə görə, bunu ATƏT-in fəaliyyətdə olan sədri, Ukraynanın xarici işlər naziri Leonid Kozhara ATƏT-in Bakı ofisinin statusunun dəyişdirilməsi ilə bağlı məsələni şərh edərkən bildirib.\nOnun sözlərinə görə, Azərbaycanın bu məsələ ilə bağlı mövqeyi çox konstruktivdir: «Ümid edirəm ki, tezliklə Azərbaycanı və Azərbaycan xalqını təmin edəcək qərarlar qəbul edəcəyik. Çünki bu, xalqın naminə edilir».\nİyulun 8-də ATƏT-in sədri, Ukraynanın xarici işlər naziri Leonid Kozhara-nın Azərbaycana səfəri başlayıb. O, ilk görüşünü Azərbaycan xarici işlər naziri Elmar Məmmədyarovla keçirib. Görüşdən sonra mətbuat konfransında E. Məmmədyarov görüşdə Azərbaycanla ATƏT arasında əməkdaşlıq, Dağlıq Qarabağ münaqişəsinin nizamlanması prosesi, «Helsinki +40» prosesi ətrafında müzakirələr aparıldığını deyib.\nHəmçinin oktyabr ayında keçiriləcək prezident seçkiləri ilə əlaqədar Azərbaycanın beynəlxalq müşahidəçiləri dəvət edəcəyini də bildirib: «Beynəlxalq hüquqa əsasən, Azərbaycan ölkədə keçiriləcək prezident seçkiləri prosesini müşahidə etmək üçün bütün beynəlxalq təşkilatlara dəvət göndərəcək».\nATƏT-in Bakı ofisinin «Layihə koordinatoru» ilə əvəzlənməsi təklif olunur\nXİN: Azərbaycanın ATƏT-in Bakı Ofisinin fəaliyyəti ilə bağlı sualları var\nATƏT prezident seçkiləri ilə bağlı təkliflər hazırlayıb\nİlham Əliyev: «Azərbaycan tam sərbəst media və internet məkanıdı» [Yenilənib]\nMinsk qrupu həmsədrləri ATƏT sədri ilə görüşüb


Bakıdakı marşrutda qəribə hadisə: "İstəyirsən, üz-gözünü dağıdım?" » Qadınla.Com - Qadınlar Birİncidir!\nTarix: 7-09-2014, 02:00\nBakının marşrutlarındakı mədəniyyətsiz sürücülər bəzən sərnişinləri əsəb sarsıntısı həddinə gətirirlər.\nNə qədər kobudluq eləmək, söyüş söymək, nəzakətsizlik göstərmək və sərnişinlərlə əlbəyaxa döyüşə çıxmaq olar? Nəyə görə sürücülər vətəndaşların suallarına normal səs tonu ilə cavab verə bilmirlər? Sürücülərin sərnişinlə kobud davrandığı marşrutların nömrələrini sadalamaq artıq olardı. Çünki bu cür hallar hər gün təkrarlanır.\nQadinlar.biz xəbər verir ki, oxucuların Day.Az saytına göndərdiyi məktublar bunu deməyə əsas verir.\nBir neçə gün öncə bu sətirlərin müəllifi redaksiyanın tapşırığına əsasən "8-ci km" qəsəbəsinə gedirdi. Bütün sərnişinlər kimi dayanacaqda avtobus gözlədim. Bir neçə dəqiqə sonra yarıya qədər boş avtobus gəldi və sərnişinlər doluşmağa başladılar. Hamı minəndən sonra avtobus yola düşdü. Bir neçə dayanacaqdan sonra avtobusa bir qadın itlə mindi. İtin ağızlığı olmasa da xaltada idi. Ancaq bu it sahibinin bəraəti üçün əsas deyildi. Heç kim təminat verə bilməz ki, heyvan ictimai yerdə heç kimi dişləməyəcək, ya da hürməyəcək. Xüsusilə də avtobus salonu kimi dar məkanda.\nBelə də oldu. Avtobusa girəndə sakit olan it bir qədər sonra aqressivləşməyə başladı. İt hürür, xaltadan çıxmağa çalışırdı. Qadın heyvanı güclə saxlayırdı. Üzündən də görünürdü ki, heyvanı saxlamaq necə çətinliklə başa gəlir.\nSərnişinlər də "it məsələsinə" biganə qala bilməzdilər. Hadisənin səbəbkarına tənqidlər yağmağa başladı. Bir kişi sürücüdən tələb etdi ki, avtobusu dayandırıb itlə olan sərnişini düşürtsün. Sərnişinin mədəni müraciətinə sürücünün cavabı qeyri-adekvat oldu.\n"Mənim işlərimə qarışma. Buna görə sən cavab verməyəcəksən, mən cavab verəcəm".\nSərnişinin "Nəyə görə avtobusa iti buraxaraq sərnişinlərin həyatını təhlükəyə atırsan?" sualına isə sürücünün cavabı belə oldu: "İstəyirsən, üz-gözünü dağıdım?" Digər sərnişinlərin də müdaxiləsindən sonra coşmuş sürücünü yerinə oturtmaq mümkün oldu.\nBu cür hallar Bakının avtobuslarında hər gün təkrarlanır. Cəzasızlıq özbaşınalığa daha da çox zəmin yaradır. loading... 0


Nyu-Yorkda türk xalqlarının yürüşü təşkil edilib » INFORM.az - Information Portal\nINFORM.az » Layihələr » Diaspora Akademiyası » Nyu-Yorkda türk xalqlarının yürüşü təşkil edilib\n24.05.2017 / 19:51\nİnform.az Diasporla İş üzrə Dövlət Komitəsinə istinadən məlumat verir ki, ABŞ-dakı türk cəmiyyətləri tərəfindən təşkil olunmuş yürüşdə Türkiyənin Nyu-Yorkdakı baş konsulu Ertan Yalçın, Türk Amerika Dərnəkləri Federasiyasının sədri Atilla Pak, Federasiyanın sədr müavini, Azərbaycan Nyu-York Assosiasiyasının vitse-prezidenti və Amerika-Azərbaycan Mədəniyyət Mərkəzinin prezidenti Nadiya Zöhrə Şərifi və digər cəmiyyətlərin rəhbərləri, üzvləri iştirak ediblər.\nNadiya Zöhrə Şərifi tədbirdə çıxış edərək dünyada yaşayan 200 milyona yaxın türkün 50 milyonundan çoxunu Azərbaycan türklərinin təşkil etdiyini vurğulayb. O, hər il yürüş keçirməklə dünyaya, bütün türklərə birlik mesajı verdiklərini deyib: “Gəlin yaxın olaq, bir olaq və birlikdə güclü olaq. Çünki biz güclü olsaq, bütün türk millətləri güclü olacaq. Bizim qardaşlığımız və birliyimiz davamlı olsun. Yaşasın Azərbaycan! Yaşasın türk millətləri!”.\nYürüşə Azərbaycan, Qazaxıstan, Özbəkistan və Krım türkləri də qatılıb. Amerikada yaşayan Azərbaycan cəmiyyətinin üzvləri yürüşdə iştirak edərək Azərbaycan və türk bayraqlarını dalğalandırıblar. Manhettendə Madison prospektindən başlayan yürüş BMT-nin mənzil-qərargahı qarşısında sona çatıb.\nQeyd edək ki, Amerika türklərinin bayram kimi qeyd etdiyi Türk Günü Yürüşü Amerikadakı türk cəmiyyətlərinin birlik və bərabərlik rəmzi kimi dəyərləndirilir.\n28 may / 10:29\n" Waşinqtonda hava TÜRK qoxuyurdu.."-\n25 aprel / 01:00\nBerlində Cümhuriyyət yürüşü keçiriləcək\n22 oktyabr / 13:44\nAstanada Türk xalqlarının musiqi festivalı keçirilib\n25 iyul / 05:47